
Për DHËNIE AMNISTIE

Në mbështetje të neneve 81 pikat 1 e 2 shkronja “ë” dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1
Qëllimi dhe parimet e ligjit

1. Qëllimi i këtij ligji është të përjashtojë nga ndjekja penale, nga vuajtja tërësisht ose pjesërisht e dënimit të gjithë personat që plotësojnë kriteret sipas dispozitave të këtij ligji. 
2. Dhënia e amnistisë udhëhiqet nga parimet e humanizmit, arritjes së qëllimit të dënimit, rrezikshmërisë së ulët të personave që amnistohen, si dhe mbrojtjes së interesit publik.

Neni 2
I dënuar

I dënuar, në kuptim të këtij ligji, konsiderohet personi i dënuar nga gjykata me vendim gjyqësor të formës së prerë.

Neni 3
Kriteret për përfitimin e amnistisë

1. Plotësojnë kriteret për të përfituar amnisti, sipas këtij ligji:
a) personat e dënuar me burgim deri në 2 vjet, për dënime të dhëna deri në datën 30 shtator 2012, pavarësisht kohës së mbetur nga dënimi, me përjashtim të personave të dënuar për veprat penale të parashikuara në nenin 4 të këtij ligji;
b) personat e dënuar, ndaj të cilëve gjykata, me vendim të formës së prerë, ka caktuar një nga llojet e alternativave të dënimit me burgim, me përjashtim të personave të dënuar për veprat penale të parashikuara në nenin 4 të këtij ligji; 
c) personat e dënuar me gjobë, për pjesën e pashlyer të saj, pavarësisht masës së gjobës, me përjashtim të personave të dënuar për veprat penale të parashikuara në nenin 4 të këtij ligji; 
ç) personat e dënuar me burgim, të cilëve, në datën 28 nëntor 2012, u kanë mbetur pa vuajtur nga ky dënim deri në 1 vit, me përjashtim të personave të dënuar për veprat penale të parashikuara në nenin 4 të këtij ligji;
d) të dënuarat femra, që në datën 28 nëntor 2012 janë baras ose mbi moshën 55 vjeç, me përjashtim të personave të dënuar për veprat penale të parashikuara në nenin 4 të këtij ligji;
dh) të dënuarit meshkuj, që në datën 28 nëntor 2012 janë baras ose mbi moshën 60 vjeç, me përjashtim të personave të dënuar për veprat penale të parashikuara në nenin 4 të këtij ligji;
e) të dënuarit me burgim, të cilët, në kohën e kryerjes së veprës penale, kanë qenë baras ose nën moshën 18 vjeç, me përjashtim të atyre, që janë dënuar për vepra penale, të parashikuara në nenet 76, 77, 78, 79, 101, 139, 140 e 141 të Kodit Penal.
2. Të gjithë të dënuarve që nuk plotësojnë kriteret për të përfituar amnisti, sipas paragrafit 1 të këtij neni, u zbritet 1/4 e dënimit të mbetur, me përjashtim të personave të dënuar për veprat penale të parashikuara në nenin 4 të këtij ligji. Në rastin e personave përsëritës, të dënuar për të njëjtën vepër penale, nuk zbatohet zbritja sipas këtij paragrafi.

Neni 4
Kriteri ndalues për përfitimin e amnistisë
 
1. Nuk përfitojnë nga kjo amnisti personat e dënuar për: 
a) krime kundër njerëzimit, të parashikuara në nenet 73, 74 e 75 të Kodit Penal;
b) krime kundër jetës, të kryera me dashje, të parashikuara në nenet 76 , 77, 78 dhe 79 të Kodit Penal dhe vrasje e mbetur në tentativë, si dhe neni 77 i Kodit Penal Ushtarak;
c) vepra penale, të kryera me dashje, kundër shëndetit, të parashikuara në nenet 86, 87, paragrafi i dytë i nenit 88, dhe 89/a të Kodit Penal;
ç) krime seksuale, të parashikuara në nenet 100, 101, 102, 102/a, 103, 104, 106 dhe 108 të Kodit Penal;
d) vepra penale kundër lirisë së personit, të parashikuara në nenet 109, paragrafi i dytë dhe i tretë i nenit 109/b, paragrafi i parë i nenit 110, 110/a dhe 111 të Kodit Penal;
dh) vepra penale kundër moralit dhe dinjitetit, të parashikuara në nenet 114, 114/a, 114/b dhe në paragrafin e dytë të nenit 117 të Kodit Penal;
e) vepra penale kundër fëmijëve, martesës dhe familjes, të parashikuara në paragrafin e dytë të nenit 124, paragrafin e tretë të nenit 124/b, nenet 128/a  dhe 128/b të Kodit Penal;
ë) vepra penale kundër pasurisë dhe në sferën ekonomike, të parashikuara në nenet 135, 136, paragrafi i dytë i nenit 138, 138/a, 139, 140, 141, paragrafi i dytë i nenit 141/a, paragrafi i dytë i nenit 143, 143/a, paragrafi i tretë i nenit 152, dhe 175 të Kodit Penal, si dhe në paragrafin e dytë dhe të tretë të nenit 59 të Kodit Penal Ushtarak;
f) krime kundër pavarësisë dhe rendit kushtetues, të parashikuara në nenet 208, 209, 210, 211, 212, 213, 214, 215, 216, 217, 218, 219, 220, 221, 222, 223, 224 e 225 të Kodit Penal;
g) krime që cenojnë marrëdhëniet me shtetet e tjera, të parashikuara në nenet 226 e 228 të Kodit Penal;
gj) vepra me qëllime terroriste, të parashikuara në nenet 230, 230/a, 230/b, 230/c, 230/ç, 231, 232, 233, 234, 234/a e 234/b të Kodit Penal;
h) krime kundër autoritetit të shtetit, të parashikuara në nenet 244, 244/a, 245, 245/1, 248, 250, 258, 259, 259/a, 260, 270, paragrafi i parë dhe i katërt i nenit 278, 278/a, paragrafi i dytë i nenit 282, 282/a, 283, 283/a, 283/b, 284, 284/a, 284/c, 284/ç, 286, 287, 287/a, 288, paragrafi i dytë i nenit 289, 290, si dhe paragrafët e dytë, të tretë, të katërt dhe të pestë të nenit 298 të Kodit Penal;
i) vepra penale kundër drejtësisë, të parashikuara në nenet 319, 319/a, 319/b, 319/c, 319/ç, 319/d, 319/dh e 319/e të Kodit Penal;
j) vepra penale që prekin zgjedhjet e lira dhe sistemin demokratik të zgjedhjeve, të parashikuara në nenet 325, 326, 326/a, 327, 327/a, 328, 328/a, 329, 330, 330/a, 331 dhe 332 të Kodit Penal;
k) vepra penale të kryera nga banda e armatosur dhe organizata kriminale, të parashikuara në nenet 333, 333/a dhe 334 të Kodit Penal.
2. Nuk përfitojnë nga kjo amnisti personat e dënuar, që i janë shmangur ekzekutimit të dënimit të dhënë.

Neni 5
Pushimi i ndjekjes penale

1. Procedimi penal nuk mund të fillojë dhe nëse ka filluar duhet të pushojë për veprat penale të kryera deri në datën 30 shtator 2012, për të cilat Kodi Penal parashikon një dënim me burgim deri në 2 vjet ose çdo lloj dënimi tjetër më të lehtë.
2. Sipas kompetencës së dhënë nga Kodi i Procedurës Penale dhe në varësi të fazës apo të shkallës së procedimit penal, prokurori ose gjykata vendosin mosfillimin e çështjes penale apo pushimin e çështjes penale për veprat penale që amnistohen.
Neni 6
Dispozitë zbatuese

Ngarkohen Ministri i Drejtësisë, Ministri i Brendshëm, Ministri i Mbrojtjes dhe Prokurori i Përgjithshëm për zbatimin e këtij ligji.

Neni 7
Hyrja në fuqi

Ky ligj botohet në Fletoren Zyrtare dhe hyn në fuqi në datën 28 nëntor 2012.

Miratuar në datën 8.11.2012

Shpallur me dekretin nr. 7824, datë 19.11.2012 të Presidentit të Republikës së Shqipërisë, Bujar Nishani

VENDIM
Nr. 46/2012

PËR MOSMIRATIMIN E KËRKESËS SË NJË GRUPI DEPUTETËSH “PËR NGRITJEN E KOMISIONIT HETIMOR PËR KONTROLLIN E ZBATIMIT TË LIGJIT NË VEPRIMTARINË E MINISTRISË SË MBROJTJES DHE STRUKTURAVE NË VARËSI TË SAJ PËR PERIUDHËN JANAR 2010 – TETOR 2012”

Në mbështetje të nenit 78 pika 2 të Kushtetutës, nenit 4 pika 1 të ligjit  nr. 8891, datë 2.5.2002 “Për organizimin dhe funksionimin e komisioneve hetimore të Kuvendit”, të nenit 25 të Rregullores së Kuvendit, si dhe vendimeve nr. 18, datë 14.5.2003, nr. 26, datë 4.12.2006, nr. 20, datë 4.5.2007, nr. 12, datë 20.5.2008 dhe nr. 22, datë 5.5.2010 të Gjykatës Kushtetuese,

KUVENDI
I REPUBLIKËS SË SHQIPËRISË

VENDOSI:

I. Mosmiratimin e kërkesës së një grupi deputetësh “Për ngritjen e komisionit hetimor për kontrollin e zbatimit të ligjit në veprimtarinë e Ministrisë së Mbrojtjes dhe strukturave në varësi të saj për periudhën janar 2010 – tetor 2012”, për shkak se objekti i punës së këtij komisioni, i propozuar në këtë kërkesë, është në kundërshtim me nenin 77 pika 2 të Kushtetutës, si dhe vendimet nr. 18, datë 14.5.2003, nr. 26, datë 4.12.2006, nr. 20, datë 4.5.2007, nr. 12, datë 20.5.2008 dhe nr. 22, datë 5.5.2010 të Gjykatës Kushtetuese.
II. Ky vendim hyn në fuqi menjëherë.

KRYETARE
Jozefina Topalli (Çoba)

Miratuar në datën 8.11.2012





Vendim
Nr. 745, datë 24.10.2012

pËr PROCEDURAT E REGJISTRIMIT TË PASURIVE TË PALUAJTSHME, PËR TË CILAT ZOTËROHEN DOKUMENTE TË LIGJSHME PRONËSIE, POR QË NUK KANË TË PËRCAKTUAR SIPËRFAQEN

Në mbështetje të nenit 100 të Kushtetutës dhe të shkronjës “b” të nenit 25 të ligjit nr. 33/2012, “Për regjistrimin e pasurive të paluajtshme”, me propozimin e Ministrit të Drejtësisë, Këshilli i Ministrave

VENDOSI:

1. Objekt i këtij vendimi është përcaktimi i procedurave të regjistrimit të pasurive të paluajtshme, për të cilat zotërohen dokumente të ligjshme pronësie, por që nuk kanë të përcaktuar sipërfaqen. 
2. Pasuritë e paluajtshme, që nuk kanë të përcaktuar sipërfaqen, të cilat ndodhen në zona kadastrale, për të cilat, në çastin e hyrjes në fuqi të këtij vendimi, nuk ka përfunduar procesi i regjistrimit fillestar të pasurive ose ky proces është duke u zhvilluar, nuk mund të regjistrohen në një kartelë dhe hartë kadastrale, në emër të pronarit, pa u zhvilluar më parë procedura e regjistrimit të tyre, e përcaktuar në këtë vendim.
3. Pasuritë e paluajtshme, për të cilat, në çastin e hyrjes në fuqi të këtij vendimi, ndodhen të pozicionuara, gjeografikisht, në zona kadastrale, për të cilat ka përfunduar regjistrimi fillestar, gjatë të cilit sipërfaqja dhe pozicioni gjeografik i tyre është përcaktuar nga matjet në terren dhe pasuritë janë regjistruar në një kartelë dhe hartë kadastrale në emër të pronarit, do të vlerësohen se e kanë të përcaktuar sipërfaqen, pa qenë e nevojshme të zhvillohet procedurë fillestare, sipas shkronjës “b” të nenit 25 të ligjit nr. 33/2012 “Për regjistrimin e pasurive të paluajtshme”, me kusht që, gjatë periudhës së afishimit publik të mos ketë asnjë pretendim të pazgjidhur për pozicionimin e pasurisë, kufijtë dhe sipërfaqen. Për pasuritë e paluajtshme, të cilat, në çastin e hyrjes në fuqi të këtij vendimi, ndeshen të pozicionuara, gjeografikisht, në zonat kadastrale për të cilat ka përfunduar regjistrimi fillestar, por që janë regjistruar në kartelën e pasurisë së paluajtshme me shënimin “shtet” apo “pronar i pavërtetuar”, nuk mund të procedohet me regjistrimin e tyre në favor të pronarit, pa u zhvilluar më parë procedura e regjistrimit të tyre, e përcaktuar në këtë vendim.
4. Regjistrimi i pasurive të paluajtshme, të përcaktuara në këtë vendim, bëhet me kërkesë të personit të interesuar. Ai duhet ta provojë pronësinë me dokumentet e pronësisë në kuptim të nenit 193 të Kodit Civil të Republikës së Shqipërisë, duke paraqitur tek regjistruesi këto dokumente:
a) aktin e fitimit të pronësisë, në rastet kur pasuria e paluajtshme regjistrohet për herë të parë, ose dokumentin e regjistrimit, në rastet kur pasuria e paluajtshme figuron e regjistruar në regjistrat hipotekorë;
b) një plan rilevimi të pasurisë së paluajtshme, të përgatitur nga një subjekt i licencuar për punime topografike apo nga Zyra e Regjistrimit të Pasurive të Paluajtshme, sipas kërkesës së të interesuarit;
c) deklaratën noteriale të pronarëve kufitarë, që vërtetojnë përmbajtjen e kërkesës për kufijtë e pasurisë, që pretendohet të regjistrohet;
ç) dokumentacionin nga arkivi teknik i ndërtimit, që pasqyron hartografisht gjendjen e pasurisë që pretendohet, në rast se disponohet nga ky arkiv;
d) mandatpagesën e shpenzimeve të regjistrimit (tarifa, taksa, shpenzime të tjera, nëse ka të tilla).
5. Kur në kufi të pronës, për të cilën është paraqitur kërkesë regjistrimi, janë prona shtetërore, si: rrugë, rrugica, sheshe publike, lulishte, ndërtesa publike etj., deklarata noteriale zëvendësohet nga konfirmimi zyrtar i dhënë nga institucioni, i cili është pronar apo administron pronën shtetërore.
6. Kur në kufi të pronës janë prona të individëve, persona fizikë apo juridikë, privatë a shtetërorë, të cilët nuk e kanë të regjistruar pasurinë në zyrën e regjistrimit të pasurive të paluajtshme, deklarata noteriale e pronarit të pronës kufitare do të zëvendësohet nga një deklaratë noteriale e bërë nga këta persona, në cilësinë e poseduesit të pasurisë kufitare, të pasqyruar në kartelë si “pronar i pavërtetuar”. Në këtë rast, përveç deklaratës noteriale të poseduesit të pasurisë kufitare, zyra e regjistrimit të pasurive të paluajtshme (ZRPP) procedon edhe me shpalljen e planit të rilevimit të pasurisë, sipas procedurës së parashikuar në pikën 7 të këtij vendimi.
7. Kur deklarata e pronarëve kufitarë të pasurisë, për të cilën kërkohet regjistrimi me përcaktimin e sipërfaqes, sipas shkronjës “b” të nenit 25 të ligjit nr. 33/2012, për arsye të ndryshme, objektive, me përjashtim të pretendimeve për kufirin e pasurisë, nuk është bërë e mundur të sigurohet, ZRPP-ja afishon për publikun planin e rilevimit të pasurisë apo dokumente hartografike, për një periudhë prej 45 ditësh, në mjedise të dukshme të ZRPP-së dhe të njësisë bashkiake, në territorin e së cilës ndodhet pasuria.
Për zhvillimin e procedurës së afishimit është e nevojshme që kufiri i pasurisë, për të cilin mungon deklarata e pronarit/poseduesit kufitar të përputhet me kufirin që tregojnë dokumentet hartografike të marra nga arkivi teknik i ndërtimit. Në rast se ky kufi nuk përputhet, nuk zhvillohet procedura e afishimit dhe nga regjistruesi refuzohet regjistrimi.
8. Kërkuesi nënshkruan një deklaratë para noterit, me të cilën vërteton, në përgjegjësinë e vet, se nuk ka mundur, për arsye objektive, të sigurojë deklaratën noteriale të pronarit apo të pronarëve kufitarë me pasurinë, që kërkon të regjistrojë, si dhe natyrën e pamundësisë objektive. Në rast se pronari kufitar, brenda afatit prej 45 ditësh, paraqet në ZRPP ankesë apo pretendim të argumentuar e të mbështetur në dokumente ligjore për kufijtë e pasurisë, për të cilën kërkohet të bëhet regjistrimi, regjistruesi refuzon regjistrimin.
Në rast se nga pronari kufitar nuk paraqitet në ZRPP, brenda afatit prej 45 ditësh, ankesë apo pretendim për kufijtë e pasurisë, për të cilën kërkohet të bëhet regjistrimi, regjistruesi, brenda 5 ditëve pune nga data e përfundimit të afatit të mësipërm, harton, në dy kopje, një procesverbal, i cili përmban një përshkrim të procedurave të kryera. Një kopje e procesverbalit depozitohet në arkivin e ZRPP-së, ndërsa kopja tjetër administrohet në dosjen e kërkuesit të regjistrimit të pronës.
9. Kur pronën kufitare e kanë në pronësi dy a më shumë bashkëpronarë, kërkuesi paraqet deklaratat noteriale të bashkëpronarëve, për të cilët është e mundur marrja e kësaj deklarate. Për bashkëpronarët e tjerë, për të cilët nuk është e mundur objektivisht marrja e deklaratës noteriale, zbatohen procedurat e përcaktuara në pikën 7 të këtij vendimi.
10. Procedurat e parashikuara në pikat 7, 8 dhe 9 të këtij vendimi, zbatohen në çdo rast tjetër të regjistrimit të pasurive të paluajtshme, për të cilin nevojiten deklaratat e pronarëve kufitarë.
11. Regjistruesi, nëse e gjykon të nevojshme, në zbatim të nenit 20 të ligjit nr. 33/2012, verifikon vërtetësinë e dokumentacionit të paraqitur nga kërkuesi. Për këtë qëllim, ai ka të drejtë të kërkojë dokumente nga të tretët, persona, fizikë ose juridikë, zyrat e noterisë dhe organe të administratës. Përveç verifikimit të vërtetësisë së dokumentacionit, nëse e gjykon të nevojshme, regjistruesi mund të urdhërojë verifikimin në terren të pasurisë, me një grup të përbërë nga të paktën, 2 punonjës hartografë të zyrës së regjistrimit, për të bërë matjet dhe për të hartuar dokumentet përkatëse (planvendosje/genplan/planrilevimi).
12. Regjistruesi, brenda 30 ditëve kalendarike nga data e paraqitjes së kërkesës, me përjashtim të rasteve të afishimit të parashikuara në pikën 7 të këtij vendimi, merr vendim për regjistrimin ose refuzimin e regjistrimit të pasurisë. Kundër vendimit të regjistruesit ose në mungesë të përgjigjes, kërkuesi mund të ankohet në gjykatë.
13. Regjistruesi, në dhënien e vendimit për regjistrim ose refuzim regjistrimi, mbështetet në:
a) dokumentacionin e paraqitur nga kërkuesi;
b) verifikimet e kryera prej tij, në zbatim të nenit 20 të ligjit nr. 33/2012 dhe të pikës 4 të këtij vendimi.


14. Vendimi i regjistruesit duhet të jetë në formë të shkruar, i arsyetuar, i nënshkruar dhe të përmbushë kërkesat për aktin administrativ të parashikuara në Kodin e Procedurës Administrative të Republikës së Shqipërisë.
15. Zyra e regjistrimit të pasurive të paluajtshme, për qëllime kompetence, publikon në faqen zyrtare të internetit dhe në ambientet e njoftimeve çdo vendim të marrë gjatë kësaj procedure.
16. Vendimi nr. 1025, datë 9.7.2008 “Për procedurat e regjistrimit të pasurive të paluajtshme, për të cilat zotërohen dokumente të ligjshme pronësie, por që nuk kanë të përcaktuar sipërfaqen”, shfuqizohet.
17. Ngarkohen Ministria e Drejtësisë dhe zyrat e regjistrimit të pasurive të paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha


VENDIM
Nr. 746, datë 24.10.2012

PËR MIRATIMIN E NDRYSHIMIT TË STATUSIT TË INSTITUCIONIT PRIVAT TË ARSIMIT TË LARTË “SHKOLLA E LARTË PRIVATE “UNIVERSITETI POLIS””

Në mbështetje të nenit 100 të Kushtetutës dhe të neneve 4, 5 e 43 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Miratimin e ndryshimit të statusit të institucionit privat të arsimit të lartë “Shkolla e lartë private “Universiteti Polis””, nga shkollë e lartë universitare në universitet. 
2. Ky institucion privat i arsimit të lartë ruan akreditimin institucional dhe të programeve të studimit të fituar para hyrjes në fuqi të këtij vendimi.
3. Ngarkohet Ministria e Arsimit dhe Shkencës për kontrollin periodik të ligjshmërisë në këtë institucion dhe për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha


VENDIM
Nr. 747, datë 24.10.2012

PËR SHPALLJEN, KATEGORIZIMIN DHE EMËRTIMIN E PORTIT TË MALLRAVE “LIMJON - SARANDË” SI “PORT I HAPUR PËR TRAFIK NDËRKOMBËTAR”

Në mbështetje të nenit 100 të Kushtetutës dhe të pikës 7 të nenit 18 të ligjit nr.9251, datë 8.7.2004 “Kodi Detar i Republikës së Shqipërisë”, i ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI: 

1. Shpalljen, kategorizimin dhe emërtimin e portit detar të mallrave “Limjon - Sarandë” si
“Port i hapur për trafik ndërkombëtar”, i cili ka specifikat, si më poshtë vijon:
	Koordinatat gjeografike
	N : 39052’19.41”
L : 19059’24.83”

	Veprimtaria detare
	Ngarkim - shkarkim mallrash

	Operativiteti
	Port i hapur për trafik ndërkombëtar, 24 orë

	Shfrytëzimi
	Pronë e shtetit shqiptar dhe e lirë për t’u shfrytëzuar sipas vullnetit të shtetit

	Menaxhimi
	Shteti shqiptar, përfaqësuar nga organet qendrore përgjegjëse në fushën e porteve dhe të zhvillimit ekonomik

	Administrimi
	Në varësi administrative të “Portit Detar”, sh.a., Sarandë

	Pronësia
	Shteti shqiptar i përfaqësuar nga Ministria e Ekonomisë, Tregtisë dhe Energjetikës

	Marrëdhënia me institucionin përgjegjës për transportin
	Raportim periodik për vëllimin e punës së kryer në port


	Detyrime të tjera
	Person kontakti dhe adresë kontakti në çdo kohë.
Faqe zyrtare në gjuhën shqipe dhe në anglisht që përmban informacion të plotë për rregullat e funksionimit të portit, tarifat dhe normat ditore të ngarkim-shkarkimit, si dhe informacion për situatën e anijeve në port.



2. Ngarkohen Ministria e Mbrojtjes, Ministria e Brendshme, Ministria e Financave, Ministria e Ekonomisë, Tregtisë dhe Energjetikës, Ministria e Bujqësisë, Ushqimit dhe Mbrojtjes së Konsumatorit, Ministria e Mjedisit, Pyjeve dhe Administrimit të Ujërave, Ministria e Shëndetësisë dhe Ministria e Punëve Publike dhe Transportit të marrin masa që, në bashkëpunim me drejtuesit e portit, të bëjnë funksionale të gjitha strukturat përkatëse shtetërore, përfshirë komunikimin nominal të personave që do t’i ushtrojnë këto funksione në port.
3. Porti do të bëhet funksional (operativ) pas plotësimit të detyrimeve të përcaktuara në pikën 2 të këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha


Vendim
Nr. 751, datë 2.11.2012

Për përcaktimin e rregullave të hollësishme për procedurën e bashkëpunimit dhe të bashkërendimit të veprimtarisë së ministrisë së drejtësisë me institucionet e tjera shtetërore, që trajtojnë çështjet e të drejtave të pronësisë

Në mbështetje të nenit 100 të Kushtetutës dhe të pikës 3 të nenit 28/4 të ligjit nr. 9235, datë 29.7.2004 “Për kthimin dhe kompensimin e pronës”, të ndryshuar, me propozimin e Ministrit të Drejtësisë, Këshilli i Ministrave

Vendosi:

1. Ministria e Drejtësisë, nëpërmjet Drejtorisë së Koordinimit të Çështjeve të Pronësisë, mbështet, bashkëpunon dhe bashkërendon punët e saj me institucionet e tjera shtetërore të përfshira në procesin e njohjes, kthimit dhe kompensimit të pronave, sipas përcaktimeve të nenit 28/4 të ligjit nr. 9235, datë 29.7.2004 “Për kthimin dhe kompensimin e pronës”, të ndryshuar, si dhe të vendimit nr. 405, datë 27.6.2012 të Këshillit të Ministrave “Për miratimin e strategjisë ndërsektoriale, “Reforma në fushën e të drejtave të pronësisë 2012-2020” dhe të planit të saj të veprimit”.
2. Ministria e Drejtësisë, me qëllim garantimin dhe respektimin e të drejtave dhe lirive themelore të njeriut, si dhe legjislacionit në fuqi që rregullon çështjet e të drejtave të pronësisë, gjatë ushtrimit të veprimtarisë së saj udhëhiqet nga parimet:
a) e ligjshmërisë dhe mbrojtjes të të drejtave të pronësisë;
b) e sigurisë juridike;
c) e transparencës;
ç) e frytshmërisë dhe efektivitetit;
d) e garantimit të dhe shkëmbimit të informacionit.
3. Ministria e Drejtësisë bashkëpunon dhe bashkërendon veprimtarinë e saj me:
a) Ministrinë e Mjedisit, Pyjeve dhe Administrimit të Ujërave;
b) Ministrinë e Punës, Çështjeve Sociale dhe Shanseve të Barabarta;
c) Ministrinë e Bujqësisë, Ushqimit dhe Mbrojtjes së Konsumatorit;
ç) Agjencinë e Legalizimit, Urbanizimit, Integrimit të Zonave dhe Ndërtimeve Informale ose drejtoritë rajonale të saj;
d) Agjencinë Kombëtare të Planifikimit të Territorit;
          dh) Agjencinë e Inventarizimit të Transferimit të Pasurive të Paluajtshme;
e) Agjencinë e Kthimit dhe Kompensimit të Pronave;
ë) Avokaturën e Shtetit, në nivel qendror dhe vendor;
f) Autoritetin Shtetëror të Informacionit Gjeohapësinor;
g) Drejtorinë e Administrimit dhe Shitjeve të Pronave Publike;
gj) Drejtorinë e Privatizimit;
h) Drejtorinë e Turizmit;
i) Entin Kombëtar të Banesave;
j) Komisionin Qeveritar të Tokës apo me sekretariatin teknik të tij;
k) Shërbimin Përmbarimor Gjyqësor, në nivel qendror dhe vendor;
l) Njësitë e qeverisjes vendore;
ll) Zyrën e Regjistrimit të Pasurive të Paluajtshme, në nivel qendror dhe vendor;
m) Çdo institucion tjetër shtetëror që trajton çështjet e të drejtave të pronësisë.
4. Procedurat e bashkëpunimit dhe të bashkërendimit të veprimtarisë së Ministrisë së Drejtësisë me institucionet që trajtojnë çështjet e të drejtave të pronësisë përfshijnë:
a) dhënien dhe shkëmbimin e informacionit apo të dokumentacionit të kërkuar që lidhen me procesin e njohjes, kthimit dhe kompensimit të pronave;
b) dhënien dhe shkëmbimin e informacionit apo të dokumentacionit të kërkuar që lidhen me zbatimin e masave strategjike të parashikuara në vendimin nr. 405, datë 27.6.2012 të Këshillit të Ministrave “Për miratimin e strategjisë ndësektoriale “Reforma në fushën e të drejtave të pronësisë, 2012-2020” dhe të planit të saj të veprimit”;
c) dhënien dhe shkëmbimin e informacionit apo të dokumentacionit të kërkuar për çështje që lidhen me të drejtat e pronësisë dhe që janë të nevojshme për përmbushjen nga Ministria e Drejtësisë të përgjegjësive të parashikuara nga legjislacioni në fuqi.
5. Çdo institucion shtetëror, që trajton çështjet e të drejtave të pronësisë, të parashikuara në pikën 3 të këtij vendimi, paraqet pranë Ministrisë së Drejtësisë, Drejtorisë së Koordinimit të Çështjeve të Pronësisë, informacionin dhe dokumentacionin e kërkuar:
a) brenda 5 (pesë) ditëve nga data e nxjerrjes së aktit apo e disponimit të informacionit, në rastet kur vlerësohet se ky informacion është i nevojshëm për përmbushjen nga Ministria e Drejtësisë të përgjegjësive të parashikuara në nenin 28/4 të ligjit nr. 9235, datë 29.7.2004, të ndryshuar;
b) brenda 10 (dhjetë) ditëve nga momenti i administrimit të kërkesës së paraqitur me shkrim në rrugë zyrtare nga Ministria e Drejtësisë;
c) çdo katër muaj, me ose pa kërkesën me shkrim në rrugë zyrtare nga Ministria e Drejtësisë, për sa i përket ecurisë së proceseve që lidhen me të drejtat e pronësisë, si dhe zbatimit të masave strategjike, të parashikuara në vendimin nr. 405, datë 27.6.2012 të Këshillit të Ministrave;

ç) çdo fund viti, me ose pa kërkesën me shkrim në rrugë zyrtare nga Ministria e Drejtësisë, për sa i përket analizës vjetore për ecurinë e proceseve që lidhen me të drejtat e pronësisë, si dhe zbatimit të masave strategjike, të parashikuara në vendimin nr. 405, datë 27.6.2012 të Këshillit të Ministrave.
6. Informacioni apo dokumentacioni i kërkuar sipas afateve të përcaktuara në pikën 5 të këtij vendimi, i dërgohet Ministrisë së Drejtësisë, Drejtorisë së Koordinimit të Çështjeve të Pronësisë, me shkrim në rrugë zyrtare, i nënshkruar nga titullari i institucionit.
7. Informacioni i dërguar duhet të përmbajë veçanërisht të dhëna për:
a) evidentimin e problematikave të konstatuara gjatë ushtrimit të detyrave dhe përgjegjësive të tyre;
b) statusin e çështjeve të trajtuara duke përfshirë dhe analizën ligjore;
c) statusin e çështjeve të patrajtuara me argumentimin për mostrajtimin e tyre;
ç) paraqitjen e propozimeve apo të sugjerimeve për zgjidhjen e problematikave të konstatuara gjatë procesit të njohjes, kthimit dhe kompensimit të pronave, reformave në fushën e të drejtave të pronësisë dhe në funksion të zbatimit të masave strategjike, të parashikuara në vendimin nr. 405, datë 27.6.2012 të Këshillit të Ministrave “Për miratimin e strategjisë ndërsektoriale “Reforma në fushën e të drejtave të pronësisë, 2012-2020”, dhe të planit të saj të veprimit”;
d) çdo të dhënë tjetër që lidhet me rregullimin e çështjeve të të drejtave të pronësisë sipas përcaktimeve të legjislacionit në fuqi.
8. Nëse gjatë ushtrimit të veprimtarisë së saj, Ministria e Drejtësisë, nëpërmjet Drejtorisë së Koordinimit të Çështjeve të Pronësisë, konstaton shkelje të afateve të përcaktuara në pikën 5 të këtij vendimi, ose shkelje ligjore sipas legjislacionit në fuqi për funksionimin e veprimtarisë së institucioneve shtetërore që trajtojnë çështjet e të drejtave të pronësisë, merr masat e mëposhtme:
a) Për institucionet në varësi të saj, i raporton Ministrit të Drejtësisë, me qëllim disiplinimin apo përmirësimin e veprimtarisë së tyre, si dhe marrjen e masave disiplinore për personat përgjegjës, sipas legjislacionit në fuqi.
b) Për institucionet të cilat nuk janë në varësi të saj, i raporton organit epror të institucionit që trajton çështjet e të drejtave të pronësisë, me qëllim disiplinimin apo përmirësimin e veprimtarisë së tyre, duke propozuar, sipas rastit, edhe marrjen e masave disiplinore për personat përgjegjës, në përputhje me legjislacionin në fuqi.
9. Ministria e Drejtësisë, në funksion të rolit të saj për çështjet e pronësisë, si dhe në vijim të informacioneve dhe dokumentacioneve të marra nga institucionet e përmendura në pikën 3 të këtij vendimi, realizon këto përgjegjësi:
a) Harton programe apo rekomandime për marrjen e masave ligjore dhe ekzekutive në fushën e mbrojtjes së çështjeve të të drejtave të pronësisë, duke monitoruar procesin e njohjes së kthimit dhe të kompensimit të pronave, si dhe zbatimit të masave strategjike, të parashikuara në vendimin nr. 405, datë 27.6.2012 të Këshillit të Ministrave;
b) Përgatit analizën tekniko-ligjore të vlerësimit të efektivitetit të legjislacionit në fuqi për çështjet e të drejtave të pronësisë;
c) Kryen studime dhe paraqet propozime për përmirësimin e legjislacionit në fuqi që rregullon çështjet e të drejtave të pronësisë;
ç) Evidenton problematikat e konstatuara gjatë ushtrimit të veprimtarisë së institucioneve shtetërore që trajtojnë çështjet e të drejtave të pronësisë, në kuadër të procesit të njohjes, kthimit e kompensimit të pronave, si dhe të zbatimit të masave strategjike dhe paraqet propozime për zgjidhjen e tyre;
d) Kujdeset për grumbullimin, përpunimin, transmetimin e ndërsjellë të informacionit apo dokumentacionit ndërmjet institucioneve shtetërore që trajtojnë çështjet e të drejtave të pronësisë, në kuadër të procesit të njohjes, kthimit dhe kompensimit të pronave, të reformave në fushën e të drejtave të pronësisë, si dhe të zbatimit të masave strategjike;
dh) Kujdeset për mbajtjen, administrimin, përditësimin, përpunimin e të dhënave statistikore për procesin e njohjes, kthimit e kompensimit të pronave dhe të zbatimit të masave strategjike, të parashikuara në vendimin nr. 405, datë 27.6.2012 të Këshillit të Ministrave;
e) Mbledh, përpunon, analizon informacionin dhe dokumentacionin e kërkuar dhe i paraqet Këshillit të Ministrave, në formën e një raporti përfundimtar, propozime për përmirësimin e mënyrës së trajtimit të çështjeve të të drejtave të pronësisë;
ë) Ndjek, realizon, zbaton çdo detyrë tjetër të përcaktuar në akte, ligjore apo nënligjore, në fuqi.
10. Ngarkohen Ministria e Drejtësisë, Ministria e Financave, Ministria e Brendshme, Ministria e Ekonomisë, Tregtisë dhe Energjetikës, Ministri për Inovacionin dhe Teknologjinë e Informacionit e të Komunikimit, Ministria e Punëve Publike dhe Transportit, Ministria e Bujqësisë Ushqimit dhe Mbrojtjes së Konsumatorit, Ministria e Turizmit, Kulturës Rinisë dhe Sporteve, Ministria e Mjedisit, Pyjeve dhe Administrimit të Ujërave, Ministria e Punës, Çështjeve Sociale dhe Shanseve të Barabarta, njësitë e qeverisjes vendore dhe Komisioni Qeveritar i Tokës për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Vendim
Nr. 752, datë 2.11.2012

Për përcaktimin e procedurës dhe të kritereve për caktimin e anëtarëve të bordit drejtues të zyrës së regjistrimit të pasurive të paluajtshme, si dhe të masës së shpërblimit të tyre

Në mbështetje të nenit 100 të Kushtetutës dhe të pikës 3 të nenit 12 të ligjit nr. 33/2012 “Për regjistrimin e pasurive të paluajtshme”, me propozimin e Ministrit të Drejtësisë, Këshilli i Ministrave

Vendosi:

I. Dispozita të përgjithshme
1. Objekt i këtij vendimi është përcaktimi i procedurës dhe i kritereve për caktimin e anëtarëve të bordit drejtues të Zyrës së Regjistrimit të Pasurive të Paluajtshme, si dhe i masës së shpërblimit të tyre.
2. Bordi drejtues i Zyrës së Regjistrimit të Pasurive të Paluajtshme përbëhet nga 5 (pesë) anëtarë, prej të cilëve 2 (dy) të caktuar nga Kryeministri, 2 (dy) të caktuar nga Ministri i Drejtësisë, dhe 1 (një) i caktuar nga Ministri i Financave.
3. Caktimi i anëtarëve të bordit drejtues të Zyrës së Regjistrimit të Pasurive të Paluajtshme bëhet duke mbajtur në konsideratë përgjegjësitë që secili anëtar duhet të përmbushë gjatë veprimtarisë së tij si anëtar i këtij bordi.
4. Anëtarët e bordit drejtues, gjatë ushtrimit të veprimtarisë së tyre, udhëhiqen nga parimet e përcaktuara në Kodin e Procedurave Administrative dhe neni 4 i ligjit nr. 33/2012 “Për regjistrimin e pasurive të paluajtshme”.
5. Bordi drejtues është organ kolegjial, që funksionon me kohë të pjesshme dhe në përputhje me rregullat e legjislacionit në fuqi për organizimin dhe funksionimin e organeve kolegjiale të administratës publike.
6. Bordi drejtues, gjatë ushtrimit të veprimtarisë së tij, ndihmohet nga një sekretariat teknik, i përbërë nga 3 (tre) punonjës të Zyrës Qendrore të Regjistrimit të Pasurive të Paluajtshme të caktuar nga ky bord, me propozimin e Kryeregjistruesit.
7. Rregullat e hollësishme për funksionimin e bordit drejtues dhe mënyra e ushtrimit të përgjegjësive ligjore të tij përcaktohen në rregulloren e brendshme të funksionimit të Zyrës së Regjistrimit të Pasurive të Paluajtshme, që miratohet me vendim të bordit drejtues, me propozim të Kryeregjistruesit.

II. Procedura e caktimit të anëtarëve të bordit drejtues
1. Caktimi i anëtarëve të bordit drejtues bëhet, respektivisht, nga Kryeministri, Ministri i Drejtësisë dhe Ministri i Financave, brenda 30 (tridhjetë) ditëve nga krijimi i vendit vakant.
2. Zyra e Regjistrimit të Pasurive të Paluajtshme njofton menjëherë Ministrin e Drejtësisë për vendet e vakante të krijuara, duke propozuar edhe vijimin e procedurave për caktimin e anëtarit të ri.
3. Ministri i Drejtësisë, brenda 15 (pesëmbëdhjetë) ditëve nga krijimi i vendit vakant, cakton anëtarin e ri të bordit drejtues, nëse caktimi është kompetencë e tij. Nëse caktimi i anëtarit të ri është kompetencë e Kryeministrit ose Ministrit të Financave, Ministri i Drejtësisë, brenda 3 (tri) ditëve nga marrja e njoftimit nga Zyra e Regjistrimit të Pasurive të Paluajtshme, njofton Kryeministrin ose Ministrin e Financave për caktimin e anëtarit të ri të bordit drejtues.
4. Institucionet respektive, brenda 10 (dhjetë) ditëve nga marrja e njoftimit, sipas pikës 3 të këtij kreu, caktojnë anëtarët e bordit drejtues, duke njoftuar Ministrinë e Drejtësisë. Njoftimi shoqërohet edhe me dokumentacionin e plotë të anëtarit të caktuar, me anë të të cilit provohet plotësimi prej tyre i kushteve të përcaktuara në këtë vendim. Në rastin e anëtarëve të caktuar nga Kryeministri, njoftimi përcillet me shkresë të Sekretarit të Përgjithshëm të Këshillit të Ministrave.
5. Ministri i Drejtësisë, brenda 5 (pesë) ditëve nga marrja e njoftimit, sipas pikës 4 të këtij kreu, pasi verifikon plotësimin e kushteve nga ana e anëtarëve të caktuar, i propozon Këshillit të Ministrave miratimin e përbërjes së bordit drejtues, duke propozuar si kryetar të tij njërin nga anëtarët e caktuar nga Kryeministri.
6. Mandati i anëtarëve të bordit drejtues është 4-vjeçar, me të drejtë rizgjedhjeje të menjëhershme vetëm një herë.
7. Mandati i anëtarit të bordit drejtues mbaron:
a) kur jep dorëheqjen;
b) kur përfundon mandati 4-vjeçar i qëndrimit në detyrë;
c) kur shkarkohet;
ç) kur mbush moshën e pensionit;
d) me vdekjen e tij.
8. Anëtarët e bordit drejtues shkarkohen nga organi që i ka caktuar, në këto raste:
a) kur ndërpret marrëdhëniet e punës me institucionin që e ka emëruar;
b) kur dënohet me vendim gjyqësor penal të formës së prerë;
c) kur nuk merr pjesë, pa arsye, në më shumë se tri mbledhje rresht të bordit drejtues;
ç) kur bëhet i paaftë mendërisht ose fizikisht për të ushtruar detyrën.
9. Mbarimi i mandatit, për shkakun e përcaktuar në shkronjën “b” të pikës 7 të këtij kreu, i njoftohet Ministrit të Drejtësisë nga Kryeregjistruesi.
Mbarimi i mandatit për shkaqet e përcaktuara në shkronjat “a”, “c”, “ç” dhe “d” të pikës 7 të këtij kreu, i njoftohen Ministrit të Drejtësisë nga organi që ka caktuar anëtarin, duke bërë edhe caktimin e anëtarit të ri, sipas rregullave dhe brenda afateve të përcaktuara në këtë kre.
Ministri i Drejtësisë, pas marrjes së njoftimit, ndjek procedurën e parashikuar në këtë kre, duke propozuar ndryshimet në vendimin e Këshillit të Ministrave që ka miratuar përbërjen e bordit drejtues.
III. Kriteret e për caktimin e anëtarëve të bordit drejtues
1. Anëtarët e caktuar nga Kryeministri duhet të plotësojnë kriteret e mëposhtme:
a) të kenë shtetësi shqiptare;
b) të kenë zotësi të plotë për të vepruar;
c) njëri nga anëtarët duhet të ketë mbaruar ciklin e dytë të studimeve të larta, në shkencat informatike, ndërsa anëtari tjetër duhet të ketë mbaruar ciklin e dytë të studimeve të larta, në shkencat inxhinierike ose juridike.
ç) nëse është punonjës i Kryeministrisë, të jetë i nivelit të lartë drejtues.
2. Anëtarët e caktuar nga Ministri i Drejtësisë duhet të plotësojnë kriteret e mëposhtme:
a) të kenë shtetësi shqiptare;
b) të kenë zotësi të plotë për të vepruar;

c) njëri nga anëtarët duhet të ketë mbaruar ciklin e dytë të studimeve të larta, në degën drejtësi, ndërsa anëtari tjetër duhet të ketë mbaruar ciklin e dytë të studimeve të larta, në shkencat ekonomike ose informatike.
ç) nëse është punonjës i Ministrisë së Drejtësisë, të jetë i nivelit të lartë drejtues.
3. Anëtari i caktuar nga Ministri i Financave duhet të plotësojë kriteret e mëposhtme:
a) të ketë shtetësi shqiptare;
b) të ketë zotësi të plotë për të vepruar;
c) të ketë mbaruar ciklin e dytë të studimeve të larta, në shkencat ekonomike.
ç) nëse është punonjës i Ministrisë së Financave, të jetë i nivelit të lartë drejtues.
IV. Masa e shpërblimit
1. Kryetari i bordit drejtues merr një shpërblim mujor në masën 30 000 (tridhjetë mijë) lekë.
2. Anëtarët e bordit drejtues marrin një shpërblim mujor në masën 25 000 (njëzet e pesë mijë) lekë.
3. Sekretari teknik i bordit drejtues merr një shpërblim në masën 5 000 (pesë mijë) lekë.
4. Shpenzimet për shpërblimin e kryetarit, anëtarëve dhe sekretarit teknik të bordit drejtues, të cilat vërtetohen kundrejt dokumentit të pjesëmarrjes në mbledhje, përballohen nga buxheti i Zyrës Qendrore të Regjistrimit të Pasurive të Paluajtshme.
V. Dispozita të fundit
1. Ministri i Drejtësisë, brenda 5 (pesë) ditëve nga hyrja në fuqi e këtij vendimi, cakton anëtarët e bordit drejtues dhe i kërkon Kryeministrit dhe Ministrit të Financave caktimin e anëtarëve të tyre në bordin drejtues.
2. Institucionet respektive, sipas rregullave dhe afateve të përcaktuara në kreun II të këtij vendimi, i njoftojnë Ministrit të Drejtësisë anëtarët e caktuar prej tyre në bordin drejtues.
3. Ministri i Drejtësisë, brenda 5 (pesë) ditëve nga marrja e njoftimit, sipas pikës 2 të këtij kreu, ushtron përgjegjësitë e përcaktuara në pikën 5 të kreut II të këtij vendimi.
4. Bordi drejtues fillon veprimtarinë e tij menjëherë pas fillimit të funksionimit të Zyrës së Regjistrimit të Pasurive të Paluajtshme si një institucion me vetëfinancim.
5. Ngarkohen Kryeministri, Ministri i Drejtësisë, Ministri i Financave dhe Zyra e Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


VENDIM
Nr. 753, datë 2.11.2012

PËR MIRATIMIN NË PARIM TË MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS SË KOSOVËS PËR TRANSFERIMIN E PERSONAVE TË DËNUAR

Në mbështetje të nenit 100 të Kushtetutës dhe të neneve 5 e 7 të ligjit nr. 8371, datë 9.7.1998 “Për lidhjen e traktateve dhe të marrëveshjeve ndërkombëtare”, me propozimin e Ministrit të Drejtësisë, Këshilli i Ministrave

VENDOSI:

Miratimin, në parim të marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës së Kosovës, për transferimin e personave të dënuar, sipas tekstit që i bashkëlidhet këtij vendimi.
Ky vendim hyn në fuqi menjëherë.

Kryeministri
Sali Berisha


MARRËVESHJE
NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS SË KOSOVËS PËR TRANSFERIMIN E PERSONAVE 
TË DËNUAR

Këshilli i Ministrave i Republikës së Shqipërisë dhe Qeveria e Republikës së Kosovës, në vijim të referuara si “palët”,
duke dëshiruar zhvillimin e mëtejshëm të bashkëpunimit ndërkombëtar në fushën e së drejtës penale;
duke konsideruar se një bashkëpunim i tillë duhet të çojë më tej qëllimet e drejtësisë dhe rehabilitimin social të personave të dënuar;
duke parë se këto objektiva kërkojnë që personave të cilëve u është hequr liria si rezultat i kryerjes të një vepre penale, duhet t’u jepet mundësia të vuajnë dënimin në shoqërinë e tyre;
duke vlerësuar se ky qëllim mund të arrihet më mirë duke i transferuar ata në vendet e tyre,
kanë rënë dakord më sa vijon:

Neni 1
Përkufizime

1. Për qëllimet e kësaj marrëveshjeje:
“Dënim” do të thotë çdo dënim përfundimtar apo masë që ka të bëjë me heqjen e lirisë të vendosur nga një gjykatë si rezultat i një vepre penale.
“Vendim” është çdo vendim ose urdhër i gjykatës me të cilin është dhënë dënimi.
“Shteti dënues” është shteti në të cilin është dhënë dënimi për personin, i cili mund të transferohet ose është transferuar;
“Shteti zbatues” është shteti në të cilin personi i dënuar mund ose është transferuar për të vuajtur dënimin.
“Autoritet qendror” janë ministritë e drejtësisë të palëve respektive.

Neni 2
Parime të përgjithshme

1. Palët marrin përsipër t’i ofrojnë njëra-tjetrës masën më të gjerë të bashkëpunimit në lidhje me transferimin e personave të dënuar në përputhje me dispozitat e kësaj marrëveshjeje.
2. Personi i dënuar në territorin e shtetit dënues mund të transferohet në territorin e shtetit zbatues, në përputhje me dispozitat e kësaj marrëveshjeje, për të vuajtur dënimin e dhënë. Për këtë qëllim ai mund të shprehë interesin e tij te shteti dënues ose te shteti zbatues për transferimin e tij në përputhje me këtë marrëveshje.
3. Transferimi mund të kërkohet nga shteti dënues ose nga shtetit zbatues.

Neni 3
Kushtet për transferim

1. Personi i dënuar mund të transferohet në bazë të kësaj marrëveshjeje vetëm nëse plotësohen kushtet e mëposhtme:
i) personi është shtetas i shtetit zbatues;
ii) vendimi është i formës së prerë;
iii) në kohën e pranimit të kërkesës për transferim, personi i dënuar ka ende të paktën gjashtë muaj burgim nga dënimi për të vuajtur;
iv) personi i dënuar jep pëlqimin për transferim ose, duke marrë parasysh moshën ose gjendjen e tij fizike apo mendore dhe, kur njëri prej palëve e konsideron atë si të nevojshme, nëpërmjet përfaqësuesit ligjor të personit të dënuar;
v)veprimet apo mosveprimet, në bazë të të cilave është dhënë dënimi, përbëjnë vepër penale sipas legjislacionit të shtetit zbatues ose do të përbënte vepër penale nëse do të ishte kryer në territorin e tij; dhe
vi) shteti dënues dhe shteti zbatues janë dakord me transferimin.
2. Në raste të veçanta, palët mund të bien dakord me një transferim edhe nëse koha që duhet të vuajë personi i dënuar është më e shkurtër se ajo e përcaktuar në paragrafin 1 nënparagrafin “iii” të këtij neni.
3. Dispozitat e kësaj marrëveshjeje zbatohen për aq sa është e mundur edhe për personat e papërgjegjshëm penalisht që kanë kryer vepër penale, për të cilët gjykata ka vendosur heqjen e lirisë nëpërmjet shtrimit të detyruar në një institucion psikiatrik.

Neni 4
Detyrimi për të dhënë informacion

1. Çdo person i dënuar për të cilin zbatohet kjo marrëveshje informohet nga shteti dënues mbi përmbajtjen e kësaj marrëveshjeje.
2. Nëse personi i dënuar i ka shprehur interes shtetit dënues për t’u transferuar në përputhje me këtë marrëveshje, ai shtet njofton shtetin zbatues pa vonesë, sapo vendimi ka marrë formë të prerë.
3. Informacioni përfshin:
i) emrin, datën dhe vendin e lindjes së personit të dënuar;
ii) adresën e tij, nëse ka, në shtetin zbatues;
iii) përshkrimin e fakteve mbi të cilat është bazuar dënimi; dhe
iv) natyrën, kohëzgjatjen dhe datën e fillimit të dënimit.
4. Nëse personi i dënuar i ka shprehur interesin e vet shtetit zbatues, shteti dënues me kërkesë i komunikon atij shteti informacionin e përmendur në paragrafin 3 të këtij neni.
5. Personi i dënuar informohet me shkrim dhe në gjuhën të cilën ai e kupton për çdo veprim të ndërmarrë nga palët në përputhje me paragrafin 4 të këtij neni, si edhe për çdo vendim të palëve lidhur me kërkesën për transferimin e tij.

Neni 5
Komunikimi

1. Kërkesat dhe përgjigjet për transferim bëhet me shkrim.
2. Komunikimi ndërmjet palëve bëhet drejtpërdrejt midis autoriteteve qendrore, megjithatë komunikimi përmes kanaleve diplomatike nuk përjashtohet.
3. Palët informojnë njëra-tjetrën në kohën e duhur për vendimet e pranimit ose jo për transferimin e kërkuar.

Neni 6
Dokumentet shoqëruese

1. Shteti zbatues i paraqet shtetit dënues, nëse kërkohet prej tij:
i) dokument apo deklaratë që tregon se personi i dënuar është shtetas i atij shteti;

ii) kopje të dispozitave ligjore përkatëse të shtetit zbatues, që tregojnë që kryerja apo moskryerja e veprimit për të cilin është dhënë dënimi në shtetin dënues përbën vepër penale, sipas legjislacionit në shtetin zbatues apo përbën vepër penale nëse do të ishte kryer në territorin e tij.
2. Kur kërkohet transferimi, shteti dënues i paraqet dokumentet e mëposhtme shtetit zbatues:
i) një kopje të njësuar të vendimit dhe të ligjit mbi të cilin është bazuar vendimi;
ii) një deklaratë ku tregohet se sa kohë e dënimit është vuajtur, duke përfshirë të dhënat për paraburgimin, shkurtimet e dënimeve, si dhe për çdo fakt tjetër të rëndësishëm që ka të bëjë me ekzekutimin e dënimit;
iii) deklaratë që përmban pëlqimin për transferim sipas nenit 3, paragrafit 1, nënparagrafin “iv” të kësaj marrëveshjeje.
iv) Kur është e nevojshme, raport mjekësor apo shoqëror për personin e dënuar, të dhëna lidhur me trajtimin e tij dhe çdo rekomandim tjetër lidhur me trajtimin e tij në shtetin zbatues.
3. Këto dokumente nuk paraqiten nëse një prej palëve ka njoftuar se nuk është dakord me transferimin.
4. Palët, përpara se t’i paraqesin njëra-tjetrës kërkesën për transferimin ose përpara marrjes së vendimit për transferimin, kërkojnë të pajisen me dokumentet e përmendura në paragrafin 2 të këtij neni.

Neni 7
Pëlqimi dhe verifikimi

1. Shteti dënues siguron që personi i dënuar ka dhënë pëlqimin për transferim në përputhje me nenin 3 paragrafi 1 nënparagrafin “iii” dhe e ka bërë këtë me vullnetin e tij dhe në dije të plotë për pasojat, duke përfshirë kushtet e burgimit, shërbimet që ofrohen, të drejtat dhe trajtimin e të dënuarve në shtetin zbatues. Procedura për dhënien e pëlqimit zbatohet sipas legjislacionit të shtetit dënues.
2. Shteti dënues i jep mundësi shtetit zbatues që të verifikojë nëpërmjet një konsulli ose një zyrtari tjetër, për të cilin është rënë dakord me shtetin zbatues, që pëlqimi është dhënë në përputhje me kushtet e përcaktuara të këtij neni.
Neni 8
Efektet e transferimit në shtetin dënues

1. Marrja përsipër e ekzekutimit të dënimit ndaj personit të transferuar nga autoritetet e shtetit zbatues do të kenë efekt të suspendimit të dënimit në shtetin dënues.
2. Shteti dënues nuk mund të ekzekutojë më tej dënimin, nëse shteti zbatues e konsideron ekzekutimin e dënimit si të përfunduar.

Neni 9
Efektet e transferimit për shtetin zbatues

1. Autoritetet kompetente të shtetit zbatues duhet:
i) të vazhdojë ekzekutimin e dënimit menjëherë ose nëpërmjet një vendimi dënimi sipas kushteve të përcaktuara në nenin 10 të kësaj marrëveshjeje.
ii) të shndërrojë dënimin me anë të një procedure gjyqësore ose administrative në një vendim të atij shteti, duke zëvendësuar kështu sanksionin e dhënë nga shteti dënues me një sanksion të parashikuar nga ligji i shtetit zbatues për të njëjtën vepër penale, sipas kushteve të përcaktuara në nenin 11 të kësaj marrëveshjeje.
2. Në rast kërkese, shteti zbatues informon shtetin dënues para transferimit të personit të dënuar, për sa i përket procedurës që do të ndiqet.
3. Ekzekutimi i dënimit rregullohet nga ligji i shtetit zbatues dhe vetëm shteti zbatues është kompetent për të marrë të gjitha vendimet përkatëse.


Neni 10
Ekzekutimi i vazhduar

1. Në rastin e vazhdimit të ekzekutimit, shteti zbatues është i detyruar t’u përmbahet natyrës juridike dhe kohëzgjatjes së dënimit, siç është parashikuar në shtetin dënues.
2. Nëse ky dënim nga natyra ose kohëzgjatja nuk përputhet me ligjin e shtetit zbatues ose kur kjo parashikohet nga ligji i tij, ai shtet, me anë të një urdhri gjyqësor ose administrativ, mund të adoptojë sanksionin me dënimin ose masën e parashikuar nga ligji i vet për veprën penale. Për sa i përket natyrës së tij, dënimi ose masa, nëse është e mundur, duhet të korrespondojë me atë të dhënë nga dënimi për t’u ekzekutuar. Për nga natyra ose kohëzgjatja, ai nuk duhet të rëndojë sanksionin e dhënë nga shteti dënues dhe nuk duhet të kalojë maksimumin e parashikuar nga shteti zbatues.

Neni 11
Konvertimi i dënimit

1. Në rastin e konvertimit të dënimit zbatohen procedurat e parashikuara nga ligji i shtetit zbatues. Kur bëhet konvertimi i dënimit, organi kompetent:
i) duhet t’u përmbahet konstatimeve në lidhje me faktet e përcaktuara shprehimisht ose që nënkuptohen nga vendimi i dhënë nga shteti dënues;
ii) nuk mund të konvertojë një dënim me burgim në një dënim me gjobë;
iii) shkurton periudhën e plotë të heqjes së lirisë së vuajtur nga personi i dënuar;
iv) nuk e rëndon pozitën penale të personit të dënuar dhe nuk është i detyruar t’i përmbahet ndonjë minimumi që mund të parashikojë ligji i vendit zbatues për veprën ose veprat e kryera.
2. Nëse procedura e konvertimit kryhet pas transferimit të personit të dënuar, shteti zbatues e mban atë person të ndaluar ose siguron në ndonjë mënyrë tjetër praninë e tij në shtetin zbatues, derisa të dalë rezultati i procedurës.

Neni 12
Falja dhe amnistia

1. Secili shtet mund të japë falje ose amnisti në përputhje me legjislacionin e tij të brendshëm dhe njofton për këtë shtetin tjetër.
2. Në rast se dënimi falet ose amnistohet nga shteti dënues dhe shteti dënues i dërgon aktet te shteti zbatues, autoriteti qendror i shtetit zbatues procedon sipas legjislacionit të tij të brendshëm.

Neni 13
Rishikimi i vendimit

Vetëm shteti dënues ka të drejtën për të vendosur mbi çdo kërkesë për rishikimin e vendimit.

Neni 14
Përfundimi i ekzekutimit

Shteti zbatues përfundon ekzekutimin e dënimit menjëherë sapo të informohet nga shteti dënues për çdo vendim ose masë, si rezultat i të cilit dënimi duhet të përfundojë.

Neni 15
Informacioni për ekzekutimin

Shteti zbatues i jep informacion shtetit dënues në lidhje me ekzekutimin e dënimit:
i) kur ai e konsideron ekzekutimin e dënimit të përfunduar;
ii) nëse personi i dënuar është arratisur nga institucioni i vuajtjes së dënimit para përfundimit të ekzekutimit të dënimit; ose
iii) kur shteti dënues kërkon një raport të veçantë.

Neni 16
Gjuha dhe shpenzimet

1. Në zbatim të kësaj marrëveshjeje, informacionet përcillen në gjuhën zyrtare të palës së kërkuar:
i) për Republikën e Shqipërisë, në gjuhën shqipe;
ii) për Republikën e Kosovës, në gjuhën shqipe ose serbe.
2. Përveç kufizimit të parashikuar në nenin 6 paragrafi 2 nënparagrafi “i”, dokumentet e transmetuara në zbatim të kësaj marrëveshjeje nuk nevojiten të njësuara.
3. Shpenzimet e kryera nga zbatimi i kësaj marrëveshjeje përballohen nga shteti zbatues, përveç shpenzimeve të kryera ekskluzivisht në territorin e shtetit dënues dhe shpenzimet lidhur me transportin e personit të dënuar deri në kufi të shtetit zbatues ose në rast të transportimit ajror, deri në aeroportin e destinacionit përfundimtar, përveç nëse palët vendosin ndryshe.

Neni 17
Dispozitat përfundimtare

1. Kjo marrëveshje i nënshtrohet ratifikimit në përputhje me procedurat ligjore të palëve dhe do të hyjë në fuqi 30 ditë pas njoftimit të fundit, përmes kanaleve diplomatike të palëve se procedurat e brendshme për hyrjen në fuqi të kësaj marrëveshje janë përfunduar.
2. Kjo marrëveshje është e zbatueshme për zbatimin e dënimeve të dhëna para ose pas hyrjes së saj në fuqi.
3. Marrëveshja lidhet për një afat kohor të pacaktuar dhe përfundon 6 muaj pasi njëra nga palët njofton palën tjetër për përfundimin e saj.
4. Secila prej palëve mund të kërkojë denoncimin e marrëveshjes, në çdo kohë duke i dërguar njoftim me shkrim palës tjetër nëpërmjet kanaleve diplomatike. Denoncimi i kësaj marrëveshjeje hyn në fuqi 6 muaj pas marrjes së këtij njoftimi. Kjo marrëveshje vazhdon të jetë e zbatueshme për ekzekutimin e dënimeve të personave, të cilët janë transferuar në përputhje me dispozitat e marrëveshjes para datës në të cilën ka hyrë në fuqi denoncimi.
Në dëshmi të kësaj, të nënshkruarit, rregullisht të autorizuar, kanë nënshkruar këtë marrëveshje.
Bërë në Prishtinë, 2012, në gjuhët shqipe dhe serbe, të gjitha tekstet njësoj autentike. Në rast mosmarrëveshjeje në interpretim, teksti në gjuhën shqipe do të ketë përparësi.

	PËr Këshillin e Ministrave të Republikës së Shqipërisë
Ministri i Drejtësisë
Eduard Halimi
	Për qeverinë e Republikës së Kosovës
Zëvendëskryeministri 
dhe Ministri i Drejtësisë
Hajredin Kuçi












VENDIM
Nr. 756, datë 6.11.2012

Për lirimin dhe emërimin në detyrë të drejtorit të përgjithshëm të autoritetit kombëtar të ushqimit

Në mbështetje të nenit 100 të Kushtetutës dhe të nenit 65 të ligjit nr. 9863, datë 28.1.2008 “Për ushqimin”, të ndryshuar, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave

VENDOSI:

1. Z. Genc Juka, drejtor i përgjithshëm i Autoritetit Kombëtar të Ushqimit, lirohet nga kjo detyrë.
2. Z. Artan Gjergji emërohet drejtor i përgjithshëm i Autoritetit Kombëtar të Ushqimit.
Ky vendim hyn në fuqi menjëherë.

Kryeministri
Sali Berisha


Vendim
Nr. 758, datë 2.11.2012

Për një shtesë fondi në buxhetin e vitit 2012, miratuar për ministrinë e turizmit, kulturës, rinisë dhe sporteve, për veprimtaritë e drejtorisë së përgjithshme të arkivave, dhe për organizimin e ekspozitës “Veshje të trevave shqiptare” në kuadër të 100-vjetorit të pavarësisë

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Ministrisë së Turizmit, Kulturës, Rinisë dhe Sporteve, në buxhetin e miratuar për vitin 2012, në zërin “Projekte”, artikulli 604, t’i shtohet fondi prej 2 620 000 (dy milionë e gjashtëqind e njëzet mijë) lekësh, për veprimtaritë e Drejtorisë së Përgjithshme të Arkivave, sipas listës bashkëlidhur këtij vendimi dhe për organizimin e ekspozitës etnografike mbarëkombëtare “Veshje të trevave shqiptare”, që do të zhvillohet në mjediset e Muzeut Historik Kombëtar, me rastin e 100 Vjetorit të Pavarësisë.
2. Ky fond të përballohet nga fondi rezervë i Këshillit të Ministrave.
3. Ngarkohen Ministria e Turizmit, Kulturës, Rinisë dhe Sporteve dhe Ministria e Financave për zbatimin e këtij vendimi.
Ky vendim hyn në fuqi menjëherë.
KRYEMINISTRI
Sali Berisha
[image: ]
[image: ]

VENDIM
Nr. 768, datë 7.11.2012

PËR PËRCAKTIMIN E RREGULLAVE DHE TË KRITEREVE PËR SHPËRNDARJEN E FONDIT TË KOMPENSIMIT PRONARËVE, NË TË HOLLA, PËR VITIN 2012

Në mbështetje të nenit 100 të Kushtetutës, të neneve 11 pika 1 shkronja “d”, e 17 të ligjit nr.9235, datë 29.7.2004 “Për kthimin dhe kompensimin e pronës”, të ndryshuar, dhe të pikës 1 të nenit 5 të ligjit nr.10239, datë 25.2.2010 “Për krijimin e fondit special të kompensimit të pronave”, me propozimin e Ministrit të Drejtësisë, Këshilli i Ministrave

VENDOSI:

1. Subjektet e shpronësuara, prona e të cilave është njohur për kompensim, të kompensohen sipas radhës kronologjike, të përcaktuar nga numri dhe data e vendimit, vetëm nëse përmbushen këto kritere: 
a) Vendimi, që ka përcaktuar kompensimin e pronës, është përfundimtar;
b) Vendimi, që ka përcaktuar kompensimin e pronës, është i ekzekutueshëm;
c) Vendimi, për të cilin aplikohet, nuk është trajtuar asnjëherë me kompensim.
Në rastin e vendimeve të cilat janë ndryshuar pjesërisht, për efekt klasifikimi, do të merret numri dhe data e vendimit bazë, që është më i hershëm në radhë kronologjike, për njohjen, kthimin dhe kompensimin e asaj prone.

2. Kompensimi të bëhet për pronën e llojit truall, në bazë të çmimit të përcaktuar në hartën e vlerës, të miratuar sipas vendndodhjes së pronës që kompensohet. Masa e kompensimit të jetë sipas skemës së mëposhtme:
a) Për pronat e njohura për kompensim deri në 1500 (një mijë e pesëqind) m², masa e kompensimit të jetë deri në 200 (dyqind) m².
b) Për pronat e njohura për kompensim mbi 1500 (një mijë e pesëqind) m² deri në 3000 (tre mijë) m², masa e kompensimit të jetë 300 (treqind) m².
c) Për pronat e njohura për kompensim mbi 3000 (tre mijë) m² deri në 5000 (pesë mijë) m², masa e kompensimit të jetë 400 (katërqind) m².
ç) Për pronat e njohura për kompensim mbi 5000 (pesë mijë) m² deri në 10000 (dhjetë mijë) m², masa e kompensimit të jetë 500 (pesëqind) m².
d) Për pronat e njohura për kompensim mbi 10000 (dhjetë mijë) m², masa e kompensimit të jetë 600 (gjashtëqind) m².
3. Subjektet, që kanë depozituar kërkesat e tyre në vitet 2006, 2007, 2008, 2009 dhe 2011 dhe që vërtetojnë kryerjen e pagesës, nuk paguajnë tarifën e aplikimit për vitin 2012.
4. Subjekti duhet të plotësojë dhe të paraqesë pranë AKKP-së dokumentacionin e mëposhtëm:
a) kërkesën për kompensim në të holla, sipas formularit 1, që i bashkëlidhet këtij vendimi;
b) deklaratën për pranimin e kritereve për kompensim dhe të kushteve të tjera që lidhen me to, sipas formularit 2, që i bashkëlidhet këtij vendimi.
c) titullin për njohjen dhe kompensimin e pronës, që, sipas rastit, mund të jetë vendim i Komisionit të Kthimit dhe Kompensimit të Pronave, vendim i Agjencisë së Kthimit dhe Kompensimit të Pronave, si dhe vendim i gjykatës, në rastet kur vendimet e sipërpërmendura janë ndryshuar në rrugë gjyqësore;
ç) planvendosjen përkatëse të vendimit, si edhe planin e rilevimit të pronës së njohur për kompensim në fragmentin e hartës treguese të regjistrimit të pasurive të paluajtshme;
d) dëshminë e trashëgimisë;
dh) nëse disponon, prokurë të posaçme, të nënshkruar nga të gjithë trashëgimtarët e ligjshëm, në ato raste kur pjesët takuese nuk janë të përcaktuara në vendimin e KKP-së/ZRAKKP-së;
e) vendimet e KKP-së/ZRAKKP-së ku janë përcaktuar pjesët takuese të secilit bashkëpronar.
ë) çdo akt tjetër gjyqësor apo administrativ me anë të të cilëve provohet pjesa takuese e secilit bashkëpronar.
f) dokumentin e identifikimit (letërnjoftim apo pasaportë) të përfaqësuesit të pajisur me prokurë;
g) mandatpagesën.
5. Në rastin e kërkesave të paraqitura në AKKP, në mbështetje të vendimeve të Këshillit të Ministrave nr.1343, datë 4.6.2008 “Për miratimin e procedurave të shpërndarjes së fondit të kompensimit të pronarëve, në të holla, për vitin 2008”, nr.487, datë 6.5.2009 “Për përcaktimin e rregullave dhe të kritereve për shpërndarjen e fondit të kompensimit, të pronarëve, në të holla, për vitin 2009”, dhe nr.192, datë 9.3.2011 “Për përcaktimin e rregullave dhe të kritereve për shpërndarjen e fondit të kompensimit, pronarëve, në të holla, për vitin 2011”, të cilat nuk janë pranuar nga AKKP-ja për pamjaftueshmëri fondi, kërkuesit duhet të pohojnë vullnetin e tyre, nëpërmjet një kërkese të re, për kompensimin, të shoqëruar me dokumentet e parashikuara në pikën 6 të këtij vendimi.
6. Subjektet që kanë aplikuar për kompensimin në të holla, në vitet 2008, 2009 dhe 2011, të paraqesin dokumentacionin e mëposhtëm:
a) kërkesën për kompensim financiar, sipas formularit 1, që i bashkëlidhet këtij vendimi;
b) deklaratën për pranimin e kritereve për kompensim dhe të kushteve të tjera që lidhen me to, sipas formularit 2, që i bashkëlidhet këtij vendimi;
c) dëshminë e trashëgimisë, nëse ka ndryshime në rrethin e trashëgimtarëve të ligjshëm të subjektit të shpronësuar, sipas radhës së trashëgimtarëve, të përcaktuar në Kodin Civil.
ç) Prokurën e posaçme, nëse ajo e paraqitur në vitin 2008, 2009 apo 2011 ka kufizimin në kohë për tagrin e tërheqjes së shumës në të holla apo kur rrethi i trashëgimtarëve të subjektit të shpronësuar ka ndryshuar.
7. AKKP-ja shqyrton dokumentacionin e subjekteve që kërkojnë kompensim në të holla, duke kryer veprimet e mëposhtme:
a) Verifikon dosjen dhe vendimin përkatës, të dhënë nga Komisioni i Kthimit dhe Kompensimit të Pronave ose Agjencia e Kthimit dhe Kompensimit të Pronave.
b) Kërkon nga zyrat vendore të regjistrimit të pasurive të paluajtshme, që, brenda 10 (dhjetë) ditëve, të konfirmojnë, për:
i) regjistrimin e vendimit përkatës në ZVRPP;
ii) përcaktimin e gjendjes juridike aktuale të pronës dhe verifikimin nëse ajo ka ndryshuar nga momenti i daljes së vendimit me të cilin aplikohet;
iii) verifikimin e ushtrimit të së drejtës së parablerjes.
c) Kryen verifikimin në terren të gjendjes së pronës dhe mban procesverbalin përkatës.
ç) Përgatit planvendosjen e pronës që kompensohet dhe cakton:
i) në hartën e vlerës, zonën ku ndodhet prona;
ii) në bashkëpunim me subjektin e shpronësuar, pjesën e pronës, që kërkohet për t'u kompensuar, sipas masës që përcaktohet në pikën 2 të këtij vendimi, dhe i kërkon përfaqësuesit me prokurë të nënshkruajë për pjesën që kompensohet.
d) Llogarit vlerën e sipërfaqes, që kompensohet.
          dh) Përgatit vlerësimin ligjor, ku shpjegohen me hollësi për secilin subjekt kërkues:
i) vlefshmërinë e vendimit të paraqitur nga kërkuesi;
ii) konfirmimet e zyrës vendore të regjistrimit të pasurive të paluajtshme;
iii) vlerësimin e pronës për kompensim.
e) Merr vendimin për pranimin apo refuzimin e kërkesës për kompensim të subjektit të shpronësuar.
ë) U dërgon subjektit të shpronësuar, Avokaturës së Shtetit dhe zyrës vendore të regjistrimit të pasurive të paluajtshme kopje të vendimeve të marra, për t'u dhënë mundësi të ushtrojnë kompetencat ligjore.
f) Shpall listën e subjekteve fituese. 
g) Kryen veprimet me thesarin dhe bankën për kalimin e fondit të kompensimit, në të holla, në emër të subjektit të shpronësuar, përfitues të kompensimit, apo përfaqësuesit të tij me prokurë, në përputhje me procedurat për zbatimin e buxhetit të shtetit.
8. Procesi i regjistrimit/pranimit të kërkesave për kompensim fillon 5 (pesë) ditë pas datës së hyrjes në fuqi të këtij vendimi dhe vazhdon për 1 (një) muaj.
9. Procesi i trajtimit të kërkesave të subjekteve të shpronësuara duhet të kryhet në përputhje me këtë vendim dhe me afatin ligjor, të përcaktuar në paragrafin 2 të nenit 17 të ligjit nr.9235, datë 29.7.2004 “Për kthimin dhe kompensimin e pronës”, të ndryshuar.
10. Paraqitja e të dhënave të rreme ose fshehja e tyre nga subjektet e shpronësuara, në zbatim të këtij vendimi, sjell përjashtimin e menjëhershëm të këtyre subjekteve nga procedura e kompensimit në të holla dhe i ngarkon ata me përgjegjësi penale, sipas legjislacionit në fuqi.
11. Ngarkohen Ministria e Drejtësisë, Agjencia e Kthimit dhe Kompensimit të Pronave dhe Zyra e Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Vendim
Nr. 801, datë 14.11.2012

Për një shtesë fondi në buxhetin e vitit 2012, miratuar për ministrinë e turizmit, kulturës, rinisë dhe sporteve, për realizimin e tri koncerteve, më 28 nëntor 2012, me rastin e 100-vjetorit të pavarësisë

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Ministrisë së Turizmit, Kulturës, Rinisë dhe Sporteve, në buxhetin e miratuar për vitin 2012, t’i shtohet fondi prej 157 836 000 (njëqind e pesëdhjetë e shtatë milionë e tetëqind e tridhjetë e gjashtë mijë) lekësh, për realizimin e tri koncerteve që do të zhvillohen në datën 28 nëntor 2012, me rastin e 100-Vjetorit të Pavarësisë.
2. Ky fond të përballohet nga fondi rezervë i Këshillit të Ministrave.
3. Ngarkohen Ministria e Turizmit, Kulturës, Rinisë dhe Sporteve dhe Ministria e Financave për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha



KËRKESË
Nr. 4675, datë 8.11.2012
 
PËR SHPRONËSIM PUBLIK

Ministria e Punëve Publike dhe Transportit shpall kërkesën për shpronësim për interes publik të pasurive të paluajtshme, pronë private, që preken nga ndërtimi i segmentit rrugor “Tiranë-Elbasan” (loti I + loti III): kultura bujqësore, dru frutorë dhe dru dekorativë.
Subjekti kërkues i këtij objekti është Autoriteti Rrugor Shqiptar (ish-DPRR). Me anë të këtij publikimi në shtyp, kërkojmë të vëmë në dijeni personat, të cilët preken nga ky shpronësim. Vënia në dijeni konsiston në masën e vlerësimit të llogaritur në përputhje me vendimin e Këshillit të Ministrave nr. 138, datë 23.3.2000 “Për kriteret teknike të vlerësimit dhe përllogaritjes së masës së shpërblimit për pasuritë pronë private që shpronësohen, të pasurive që zhvlerësohen dhe të të drejtave të personave të tretë, për interes publik”.
Pronarët që kanë emrat në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Punëve Publike dhe Transportit).
Sqarojmë që kjo shpallje kërkese për shpronësim bëhet vetëm për pasurinë e llojit kultura bujqësore, dru frutorë dhe dru dekorativë.
Pronarët do të kompensohen për efekt shpronësimi pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë Drejtorisë së Përgjithshme të Rrugëve (subjekti kërkues në bazë të ligjit nr. 8561, datë 22.12.1999 “Për shpronësimin dhe marrjen në përdorim të përkohshëm, të pasurisë pronë private për interes publik”).
Vlera totale e shpronësimit është 15 309 188 (pesëmbëdhjetë milionë e treqind e nëntë mijë e njëqind e tetëdhjetë e tetë) lekë.
Pronarët do të kompensohen për efekt shpronësimi pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë Drejtorisë së Përgjithshme të Rrugëve (subjekti kërkues në bazë të ligjit nr. 8561, datë 22.12.1999 “Për shpronësimin dhe marrjen në përdorim të përkohshëm, të pasurisë pronë private për interes publik”).

MINISTri I PUNËVE PUBLIKE DHE TRANSPORTIT 
Sokol Olldashi
















	REPUBLIKA E SHQIPËRISË
MINISTRIA E PUNËVE PUBLIKE DHE  TRANSPORTIT 
DREJTORIA E PËRGJITHSHME E RRUGËVE
DREJTORIA E SHPRONËSIMEVE
SEKTORI I SHPRONËSIMEVE

Lista e  pasurive qË shpronËsohen nga ndËrtimi i Segmentit Rrugor “TiranË- Elbasan”  
(Loti I + Loti III) (Kulturat BujqËsore, DrufrutorË dhe Dru DekorativË)

	
	
	
	
	
	
	
	
	
	

	Nr.
	Emër , atësia mbiemër
	Nr. i pasurisë
	
Z.K.
	
Sip. (m2)
	Kulturë
bujqësore
vlera lekë
	Kulturë
drufrutorë
vlera lekë

	Dru
dekorative
vlera lekë
	Totali lekë

	
Shënime


	 
	Fshati Mjull Bathore, komuna Farkë
	 
	 
	 
	 
	 
	 
	 
	 

	1
	Enver Begu
	255/3
	2704
	2658
	 
	189950
	 
	189950
	Konf. ZRPP

	2
	Beqir Kadri Husha
	532/19
	2704
	4790
	 
	278259
	 
	278259
	Konf. ZRPP

	3
	Pasha Kadri Husha
	531/2
	2704
	3151
	 
	213342
	 
	213342
	Konf. ZRPP

	4
	B/pronaret Husha
	533/2
	2704
	4696
	 
	357981
	 
	357981
	Konf. ZRPP

	5
	B/pronaret Husha
	538/4
	2704
	4975
	 
	334200
	1247500
	1581700
	Konf. ZRPP

	6
	Enver Braja
	163/26
	3266
	550
	 
	80700
	 
	80700
	Konf. ZRPP

	7
	Fatmir Hasan Husha
	531/1
	2704
	2110
	 
	666250
	 
	666250
	Konf. ZRPP

	8
	Viktor Frroku
	537/8
	2704
	500
	 
	 
	39000
	39000
	Konf. ZRPP

	 
	Fshati Lundër, 
komuna Farkë
	 
	 
	 
	 
	 
	 
	 
	 

	1
	Pellumb & Ismet Krraba
	538/28
	2529
	514
	 
	 
	323200
	323200
	Konf. ZRPP

	 
	Fshati Mullet, 
komuna Petrelë
	 
	 
	 
	 
	 
	 
	 
	 

	1
	Haki  Teqja
	218/15
	2735
	1597
	6400
	294390
	 
	300790
	Konf. ZRPP

	2
	Mersin  Teqja
	218/14
	2735
	1166
	 
	110650
	 
	110650
	Konf. ZRPP

	3
	Eshref  Teqja
	218/30
	2735
	3725
	32725
	 
	 
	32725
	Konf. ZRPP

	4
	Lulzim  Teqja
	218/28
	2735
	1774
	14192
	 
	 
	14192
	Konf. ZRPP

	5
	Hysen  Haxhiu
	217/43
	2735
	478
	2176
	 
	 
	2176
	Konf. ZRPP

	6
	Naim  Haxhiu
	217/46
	2735
	1256
	10048
	 
	 
	10048
	Konf. ZRPP

	7
	Ramazan  Haxhiu
	 217/1, 212/2
	2735
	2327
	 
	282290
	 
	282290
	Konf. ZRPP

	8
	Qamil  Haxhiu
	217/31/1
	2735
	2554
	20432
	 
	 
	20432
	Konf. ZRPP

	9
	Hysni  Haxhiu
	217/41, 212/1
	2735
	3510
	 
	248400
	 
	248400
	Konf. ZRPP

	10
	Qemal  Muka
	217/44
	2735
	286
	 
	39850
	 
	39850
	Konf. ZRPP

	 
	Fshati Fikas, 
komuna Petrelë
	 
	 
	 
	 
	 
	 
	 
	 

	1
	Bajram      Kerciku
	23/1
	1622
	1927
	15416
	 
	 
	15416
	Konf. ZRPP

	2
	Ramazan  Beka
	23/2
	1622
	1906
	18669
	 
	 
	18669
	Konf. ZRPP

	3
	Haziz    Kerciku
	23/25
	1622
	679
	5576
	 
	 
	5576
	Konf. ZRPP

	4
	Kurt   Kerciku
	23/13
	1622
	1271
	10168
	 
	 
	10168
	Konf. ZRPP

	5
	Myslym   Kerciku
	23/27
	1622
	1015
	8120
	 
	 
	8120
	Konf. ZRPP

	6
	Enver Islam Tocila
	23/15
	1622
	3570
	29060
	 
	 
	29060
	Konf. ZRPP

	 
	Fshati Berzhitë, 
komuna Berzhitë
	 
	 
	 
	 
	 
	 
	 
	 

	1
	Rukie Sulejman Stafa (Gjuzi)
	223/25
	1170
	7030
	 
	194575
	 
	194575
	Konf. ZRPP

	2
	Bashkim Sallaku
	222/22
	1170
	2168
	 
	475000
	 
	475000
	Konf. ZRPP

	3
	Gezim Sefer Sallaku
	222/21
	1170
	992
	 
	200000
	 
	200000
	Konf. ZRPP

	4
	Albert Shefqet Gjuzi
	126/71
	1170
	790
	 
	85000
	 
	85000
	Konf. ZRPP

	5
	Fiqiri Besim Gjuzi
	126/75
	1170
	519
	 
	150300
	 
	150300
	Konf. ZRPP

	6
	Qazim Xhemal Gjuzi
	126/61
	1170
	1476
	8896
	74400
	 
	83296
	Konf. ZRPP

	7
	Fiqiri Besim Gjuzi
	126/79
	1170
	902
	 
	275270
	 
	275270
	Konf. ZRPP

	8
	Shefqet Xhemal Gjuzi
	126/45
	1170
	1375
	 
	101600
	 
	101600
	Konf. ZRPP

	9
	Hamit  Veli  Gjuzi
	126/49
	1170
	1424
	10079
	 
	 
	10079
	Konf. ZRPP

	10
	Seit  Selman  Gjuzi
	126/83
	1170
	1453
	11897
	 
	 
	11897
	Konf. ZRPP

	11
	Kasem Tahir Muja
	122/3, 122/4
	1170
	1169
	 
	143050
	 
	143050
	Konf. ZRPP

	12
	Skender Selman Gjuzi
	71/10
	1170
	232
	 
	22000
	 
	22000
	Konf. ZRPP

	13
	Hasan  Hysen  Gjime
	71/13
	1170
	2716
	 
	193500
	 
	193500
	Konf. ZRPP

	14
	Kasem Asllani
	45/13
	1170
	1628
	 
	115700
	 
	115700
	Konf. ZRPP

	15
	Mynyr Shehu
	45/14
	1170
	1475
	 
	105650
	 
	105650
	Konf. ZRPP

	16
	Stavro Spiro Thanati
	222/29
	1170
	162
	 
	29100
	 
	29100
	Konf. ZRPP

	17
	Nazmi Sefer Sallaku
	222/44
	1170
	1354
	 
	226700
	 
	226700
	Konf. ZRPP

	 
	Fshati Mushqeta, komuna Krabë
	 
	 
	 
	 
	 
	 
	 
	 

	1
	Musa Velia
	3/1
	2752
	808
	9292
	 
	 
	9292
	Proces rregjistrimi

	2
	Kadife Rama
	3/2
	2752
	3027
	34810
	 
	 
	34810
	Konf ZRPP

	3
	Zini Rama
	3/10
	2752
	2690
	26245
	 
	 
	26245
	Konf ZRPP

	4
	Tefik Rama
	3/11
	2752
	2822
	31242
	 
	 
	31242
	Proces rregjistrimi

	5
	Ramazan Velia
	3/9
	2752
	1408
	 
	51400
	 
	51400
	Konf ZRPP

	6
	Xhevit Ajazi
	3/8
	2752
	734
	8441
	 
	 
	8441
	Proces rregjistrimi

	7
	Ismail Velia
	3/4
	2752
	75
	862
	 
	 
	862
	Konf ZRPP

	8
	Defrim Velia
	3/6
	2752
	678
	7797
	 
	 
	7797
	Konf ZRPP

	9
	Musa Velia
	4/2/5
	2752
	1152
	13248
	 
	 
	13248
	Konf ZRPP

	10
	Gani Karafili
	4/2/1
	2752
	3950
	41475
	 
	 
	41475
	Proces rregjistrimi

	11
	Sinan Karafili
	4/2/2
	2752
	4677
	51447
	 
	 
	51447
	Proces rregjistrimi

	12
	Sali Ajazi
	21/8
	2752
	223
	2564
	 
	 
	2564
	Proces rregjistrimi

	13
	Besim Karafili
	4/2/3
	2752
	4148
	36800
	 
	 
	36800
	Proces rregjistrimi

	14
	Zyber Tarja
	19/2
	2752
	617
	7095
	 
	 
	7095
	Proces rregjistrimi

	15
	Sanije Velia
	19/3
	2752
	1304
	13692
	 
	 
	13692
	Proces rregjistrimi

	16
	Xhemal Lika
	14/1
	2752
	1218
	14007
	 
	 
	14007
	Konf ZRPP

	17
	Arben Lika
	14/6
	2752
	1865
	20515
	 
	 
	20515
	Konf ZRPP

	18
	Bajram Basha
	14/2
	2752
	2376
	27324
	 
	 
	27324
	Proces rregjistrimi

	19
	Bashkim Lami
	45/7
	2752
	655
	7532
	 
	 
	7532
	Proces rregjistrimi

	20
	Fatmir Bafti
	45/15
	2752
	698
	7678
	 
	 
	7678
	Proces rregjistrimi

	21
	Qazim Tarja
	45/10
	2752
	2517
	35238
	 
	 
	35238
	Proces rregjistrimi

	22
	Xhemal Sallufi
	45/11
	2752
	426
	 
	76900
	 
	76900
	Proces rregjistrimi

	23
	Fiqiri Bafti
	45/12
	2752
	670
	 
	12000
	 
	12000
	Proces rregjistrimi

	24
	Fadil Velia
	58/2
	2752
	1250
	 
	145100
	 
	145100
	Proces rregjistrimi

	25
	Mustafa Tarja
	58/3
	2752
	1460
	16060
	 
	 
	16060
	Proces rregjistrimi

	26
	Zyber Tarja
	58/4
	2752
	542
	 
	118700
	 
	118700
	Proces rregjistrimi

	27
	Sali Tarja
	51
	2752
	766
	8426
	 
	 
	8426
	Proces rregjistrimi

	28
	Osman Tafa
	54
	2752
	274
	3151
	 
	 
	3151
	Proces rregjistrimi

	 
	Fshati Mamel, 
komuna Gracen
	 
	 
	 
	 
	 
	 
	 
	 

	1
	Ali Haka
	235/3
	2583
	326
	 
	77200
	 
	77200
	Proces rregjistrimi

	2
	Ali Haka
	284, 285
	2583
	3108
	 
	677700
	 
	677700
	Proces rregjistrimi

	3
	Isuf Stafa
	280, 281
	2583
	2526
	 
	345920
	 
	345920
	Proces rregjistrimi

	4
	Durim Skora
	278
	2583
	1784
	 
	84600
	 
	84600
	Proces rregjistrimi

	5
	Halil Dopi
	316/3
	2583
	448
	9900
	10820
	 
	20720
	Proces rregjistrimi

	6
	Skender Stafa
	279
	2583
	1348
	 
	98020
	 
	98020
	Proces rregjistrimi

	7
	Sulejman Dopi
	203/7
	2583
	1130
	 
	30250
	 
	30250
	Proces rregjistrimi

	8
	Ramazan Mallosi
	202
	2583
	3024
	22500
	10500
	 
	33000
	Proces rregjistrimi

	9
	Sali Dopi
	203/4
	2583
	903
	 
	32880
	 
	32880
	Proces rregjistrimi

	10
	Hamdi Skora
	278/4
	2583
	2255
	 
	209836
	 
	209836
	Proces rregjistrimi

	11
	Beshir Skora
	272/11
	2583
	1270
	 
	11200
	 
	11200
	Proces rregjistrimi

	 
	Fshati Shëngjin, komuna Gracen
	 
	 
	 
	 
	 
	 
	 
	 

	1
	Qazim Llozi
	380/4
	3346
	674
	 
	76500
	 
	76500
	Proces rregjistrimi

	2
	Ismail Llozi
	374/5
	3346
	574
	 
	79730
	 
	79730
	Proces rregjistrimi

	3
	Shefqet Qosja
	260
	3346
	326
	 
	66100
	 
	66100
	Proces rregjistrimi

	4
	Zeqir Hasa
	384/1
	3346
	547
	 
	72500
	 
	72500
	Proces rregjistrimi

	5
	Ali Hasa
	382/4
	3346
	1672
	 
	149400
	 
	149400
	Proces rregjistrimi

	 
	Fshati Ulem, 
komuna Bradashesh
	 
	 
	 
	 
	 
	 
	 
	 

	1
	Osman Sula
	68/1
	3674
	1500
	 
	6300
	 
	6300
	Proces rregjistrimi

	2
	Agim Sula
	69/3
	3674
	336
	7000
	 
	 
	7000
	Proces rregjistrimi

	3
	Osman Sula
	69/8
	3674
	1176
	 
	41600
	 
	41600
	Proces rregjistrimi

	4
	Shefqet Sula
	69/10
	3674
	488
	17100
	 
	 
	17100
	Proces rregjistrimi

	5
	Ruzhdi Sula
	79/21
	3674
	1717
	13440
	 
	 
	13440
	Proces rregjistrimi

	 
	Fshati Shtemaj, 
komuna Bradashesh
	 
	 
	 
	 
	 
	 
	 
	 

	1
	Ibrahim Meta
	238/6
	3419
	1500
	30000
	 
	 
	30000
	Konf. ZRPP

	2
	Adile Myzyri
	103/1
	3419
	78
	680
	 
	 
	680
	Konf. ZRPP

	3
	Nazmi Allhasa
	105/4
	3419
	1291
	15510
	 
	 
	15510
	Konf. ZRPP

	4
	Musa Allhasa
	104/3
	3419
	709
	8550
	 
	 
	8550
	Konf. ZRPP

	5
	Qerim Allhasa
	106/6
	3419
	927
	 
	338000
	 
	338000
	Konf. ZRPP

	6
	Zylyf Allhasa
	106/5
	3419
	300
	3600
	 
	 
	3600
	Konf. ZRPP

	7
	Riza Sula
	106/2
	3419
	189
	2680
	 
	 
	2680
	Konf. ZRPP

	8
	Musa Allhasa
	107/1
	3419
	538
	6600
	 
	 
	6600
	Konf. ZRPP

	9
	Riza Sula
	107/2
	3419
	702
	9800
	 
	 
	9800
	Konf. ZRPP

	10
	Jonuz Sula
	107/3
	3419
	500
	7000
	 
	 
	7000
	Konf. ZRPP

	11
	Nazmi Allhasa
	110/1
	3419
	606
	8480
	 
	 
	8480
	Konf. ZRPP

	12
	Qazim Allhasa
	111/1
	3419
	1000
	 
	60700
	 
	60700
	Konf. ZRPP

	13
	Shaqir Sula
	111/7
	3419
	500
	7000
	 
	 
	7000
	Konf. ZRPP

	14
	Qazim Allhasa (trasheg)
	111/17
	3419
	990
	12000
	 
	 
	12000
	Konf. ZRPP

	15
	Sulejman Allhasa
	111/2
	3419
	500
	7000
	 
	 
	7000
	Konf. ZRPP

	16
	Ismail Sula
	111/3
	3419
	700
	9800
	 
	 
	9800
	Konf. ZRPP

	17
	Riza Sula
	111/8
	3419
	500
	7000
	 
	 
	7000
	Konf. ZRPP

	18
	Rrapush Myzyri
	111/5
	3419
	128
	2520
	 
	 
	2520
	Konf. ZRPP

	19
	Shaqir Allhasa(trasheg)
	110/2
	3419
	200
	2800
	 
	 
	2800
	Konf. ZRPP

	20
	Ismail Sula
	111/10
	3419
	232
	3240
	 
	 
	3240
	Konf. ZRPP

	21
	Qamil Allhasa(trasheg)
	111/18
	3419
	1490
	18000
	 
	 
	18000
	Konf. ZRPP

	22
	Shaqir Allhasa(trasheg)
	111/12
	3419
	1000
	12000
	 
	 
	12000
	Konf. ZRPP

	23
	Sadik Meta
	111/13
	3419
	1000
	14000
	 
	 
	14000
	Konf. ZRPP

	24
	Ramazan Meta
	111/15,16. 123/2
	3419
	1498
	21000
	 
	 
	21000
	Konf. ZRPP

	25
	Qazim Allhasa
	123/5
	3419
	2000
	 
	187500
	 
	187500
	Konf. ZRPP

	26
	Xhemal Myzyri
	125/1, 127/2
	3419
	2200
	26400
	 
	 
	26400
	Konf. ZRPP

	27
	Muhamet Myzyri
	125/2
	3419
	2000
	 
	210000
	 
	210000
	Konf. ZRPP

	28
	Bashkim   Hasa
	125/3
	3419
	1000
	12000
	22500
	 
	34500
	Konf. ZRPP

	29
	Muhamet Myzyri
	127/1
	3419
	236
	 
	42000
	 
	42000
	Konf. ZRPP

	30
	Nezir Meta
	136/7
	3419
	1390
	10680
	 
	 
	10680
	Konf. ZRPP

	31
	Ibrahim Meta
	136/6
	3419
	1500
	15900
	 
	 
	15900
	Konf. ZRPP

	32
	Sali Kusi
	136/4
	3419
	418
	5840
	 
	 
	5840
	Konf. ZRPP

	 
	Fshati Reçan, 
komuna Bradashesh
	 
	 
	 
	 
	 
	 
	 
	 

	1
	Ibrahim Gava
	42/2
	3161
	91
	 
	6000
	 
	6000
	Konf. ZRPP

	2
	Hava Zena
	40
	3161
	371
	 
	25620
	 
	25620
	Konf. ZRPP

	3
	Shaqir Gava
	96
	3161
	542
	6600
	 
	 
	6600
	Konf. ZRPP

	4
	Skender Minsku
	100
	3161
	450
	 
	36000
	 
	36000
	Konf. ZRPP

	5
	Mustafa Topalli
	106
	3161
	3461
	30000
	69000
	 
	99000
	Konf. ZRPP

	6
	Ismail Misku
	135
	3161
	810
	 
	72000
	 
	72000
	Konf. ZRPP

	7
	Ismail Misku
	139
	3161
	728
	10220
	 
	 
	10220
	Konf. ZRPP

	8
	Skender Minsku
	141
	3161
	775
	 
	44000
	 
	44000
	Konf. ZRPP

	9
	Halil Sharra
	172
	3161
	1800
	 
	35000
	 
	35000
	Konf. ZRPP

	10
	Ismail Sharra
	168
	3161
	250
	 
	17500
	 
	17500
	Konf. ZRPP

	11
	Ismail Misku
	164
	3161
	1080
	 
	48000
	 
	48000
	Konf. ZRPP

	12
	Petrit Sharra
	163/3
	3161
	539
	 
	37800
	 
	37800
	Konf. ZRPP

	13
	Skender Sharra
	163/4
	3161
	579
	 
	40320
	 
	40320
	Konf. ZRPP

	 
	Fshati Shijon,
komuna Bradashesh
	 
	 
	 
	 
	 
	 
	 
	 

	1
	Agim Terziu
	5\11
	3371
	515
	18000
	 
	 
	18000
	Proces rregjistrimi

	2
	Jani Preni
	5\9
	3371
	1153
	 
	104400
	 
	104400
	Proces rregjistrimi

	3
	Vladimir Toli
	5\8
	3371
	816
	28600
	 
	 
	28600
	Proces rregjistrimi

	4
	Thoma Toli
	5\7
	3371
	459
	8260
	 
	 
	8260
	Proces rregjistrimi

	5
	Dhespina Ranxha
	5\2
	3371
	592
	 
	41000
	 
	41000
	Proces rregjistrimi

	6
	Ilia Ranxha
	9\23
	3371
	469
	8440
	 
	 
	8440
	Proces rregjistrimi

	7
	Agim Ranxha
	9\21
	3371
	566
	19800
	 
	 
	19800
	Proces rregjistrimi

	8
	Dhimiter Gega
	9\20
	3371
	699
	12580
	 
	 
	12580
	Proces rregjistrimi

	9
	Josif Ranxha
	9\18
	3371
	512
	 
	46900
	 
	46900
	Proces rregjistrimi

	10
	Avran Gjika
	9\17
	3371
	1082
	 
	108400
	 
	108400
	Proces rregjistrimi

	11
	Vladimir Preni
	9\15
	3371
	585
	 
	80700
	 
	80700
	Proces rregjistrimi

	12
	Ligor Gjika
	9\13
	3371
	609
	9135
	 
	 
	9135
	Proces rregjistrimi

	13
	Anastas Preni
	11\36
	3371
	587
	 
	63700
	 
	63700
	Proces rregjistrimi

	14
	Agim Gjika
	11\20
	3371
	1112
	 
	44000
	 
	44000
	Proces rregjistrimi

	15
	Jorgji Ranxha
	11\8
	3371
	288
	 
	29000
	 
	29000
	Proces rregjistrimi

	16
	Vasil Toli
	36/31
	3371
	260
	 
	35140
	 
	35140
	Proces rregjistrimi

	17
	Josif Terziu
	36/27
	3371
	1214
	 
	114200
	 
	114200
	Proces rregjistrimi

	18
	Ilia Toli
	36/26
	3371
	825
	 
	86470
	 
	86470
	Proces rregjistrimi

	19
	Peter Toli
	36/25
	3371
	866
	 
	78520
	 
	78520
	Proces rregjistrimi

	20
	Jani Gega
	36/24
	3371
	865
	 
	61240
	 
	61240
	Proces rregjistrimi

	21
	Ilia Gega
	36/23
	3371
	821
	 
	51360
	 
	51360
	Proces rregjistrimi

	22
	Vasil Hala
	36/22
	3371
	856
	 
	67500
	 
	67500
	Proces rregjistrimi

	23
	Jani Hala
	36/21
	3371
	986
	 
	93000
	 
	93000
	Proces rregjistrimi

	24
	Sokrat Toli
	36/17
	3371
	997
	 
	143000
	 
	143000
	Proces rregjistrimi

	25
	Jovan Toli
	36/14
	3371
	829
	 
	32725
	 
	32725
	Proces rregjistrimi

	26
	Vladimir Preni
	36/12
	3371
	917
	 
	46000
	 
	46000
	Proces rregjistrimi

	27
	Jani Gega
	38/14
	3371
	2293
	 
	214600
	 
	214600
	Proces rregjistrimi

	 
	Fshati Bradashesh, komuna Bradashesh
	 
	 
	 
	 
	 
	 
	 
	 

	1
	Risto Toci
	61/26
	1258
	2022
	28280
	23450
	 
	51730
	Konf. ZRPP

	2
	Emine Rakipi
	61/25
	1258
	1890
	22680
	 
	 
	22680
	Konf. ZRPP

	3
	Spiro Toci
	61/24
	1258
	3505
	21040
	111000
	 
	132040
	Konf. ZRPP

	4
	Venemin Toci
	61/23
	1258
	2755
	 
	603000
	 
	603000
	Konf. ZRPP

	5
	Osman Bahiti
	61/32
	1258
	283
	 
	14100
	 
	14100
	Konf. ZRPP

	6
	Astrit Korca
	61/33
	1258
	362
	 
	18000
	 
	18000
	Konf. ZRPP

	7
	Jace Korca
	61/34
	1258
	226
	 
	11250
	 
	11250
	Konf. ZRPP

	8
	Bajram Meta
	61/8
	1258
	521
	7280
	 
	 
	7280
	Konf. ZRPP

	9
	Hysni Bajrami
	61/6
	1258
	528
	 
	24675
	 
	24675
	Konf. ZRPP

	10
	Ali Tingja
	61/5
	1258
	186
	2250
	 
	 
	2250
	Konf. ZRPP

	11
	Rexhep Bajrami
	61/4
	1258
	500
	7000
	 
	 
	7000
	Konf. ZRPP

	12
	Kodhel Bajrami
	61/3
	1258
	330
	4600
	 
	 
	4600
	Konf. ZRPP

	13
	Hamit Haka
	61/2
	1258
	371
	4470
	 
	 
	4470
	Konf. ZRPP

	14
	Rrapush Balla
	61/1
	1258
	1271
	18000
	 
	 
	18000
	Konf. ZRPP

	15
	Shyqyri Takia
	61/19
	1258
	2350
	 
	139620
	 
	139620
	Konf. ZRPP

	16
	Idriz Korca
	61/18
	1258
	1200
	 
	180000
	 
	180000
	Konf. ZRPP

	17
	Avni Spahiu
	61/36
	1258
	800
	11200
	 
	 
	11200
	Konf. ZRPP

	18
	Neki Spahiu
	61/17
	1258
	900
	12600
	 
	 
	12600
	Konf. ZRPP

	19
	Kurt Balliu
	61/16
	1258
	1700
	20400
	 
	 
	20400
	Konf. ZRPP

	20
	Haki Biba
	61/15
	1258
	1750
	 
	104400
	 
	104400
	Konf. ZRPP

	21
	Ferit Allkja
	61/13
	1258
	2500
	30000
	 
	 
	30000
	Konf. ZRPP

	22
	Refat Kuminja
	61/11
	1258
	1302
	15000
	 
	 
	15000
	Konf. ZRPP

	23
	Mustafa Balla
	61/10
	1258
	622
	7500
	 
	 
	7500
	Konf. ZRPP

	24
	Nexhip Bitri
	62/11
	1258
	675
	21000
	 
	 
	21000
	Konf. ZRPP

	25
	Ramazan Bitri
	62/10
	1258
	715
	21000
	 
	 
	21000
	Konf. ZRPP

	26
	Ramazan Bitri
	62/9
	1258
	924
	11100
	 
	 
	11100
	Konf. ZRPP

	27
	Demir Bitri
	62/8
	1258
	1100
	13200
	 
	 
	13200
	Konf. ZRPP

	28
	Rrapush Lleshanaku
	62/7
	1258
	1587
	22240
	 
	 
	22240
	Konf. ZRPP

	29
	Agim Lleshanaku
	62/6
	1258
	304
	3660
	 
	 
	3660
	Konf. ZRPP

	30
	Gani Lleshnaku
	62/5
	1258
	191
	11520
	 
	 
	11520
	Konf. ZRPP

	31
	Kadri Xhija
	62/19
	1258
	1432
	17160
	 
	 
	17160
	Konf. ZRPP

	32
	Emine Tafa
	62/18
	1258
	821
	9900
	 
	 
	9900
	Konf. ZRPP

	33
	Hasan Kuminja
	62/17
	1258
	875
	10500
	 
	 
	10500
	Konf. ZRPP

	34
	Rrapush Lleshanaku
	62/16
	1258
	1774
	21300
	 
	 
	21300
	Konf. ZRPP

	35
	Gani Lleshanaku
	62/14
	1258
	959
	2250
	 
	 
	2250
	Konf. ZRPP

	36
	Nevruz Lleshanaku
	62/13
	1258
	652
	 
	39000
	 
	39000
	Konf. ZRPP

	37
	Dylaver Lleshanaku
	62/12
	1258
	326
	 
	113160
	 
	113160
	Konf. ZRPP

	38
	Selman Lleshanaku
	62/1
	1258
	203
	3195
	 
	 
	3195
	Konf. ZRPP

	 
	 
	 
	 
	251495.0
	1510775
	12188713
	1609700
	15309188

Kérkuesi

(emri, atésia, mbiemri, nénshkrimi)

Shénim! Ky formular &shté dokument zyrtar. Paraqgitja e t&¢ dhénave t& rreme ose
fshehja e tyre passjell pérjashtimin e menjéhershém nga ¢do proceduré e métejshme, si
dhe pérgjegjési penale sipas ligjit.

Formulari tip 2
DEKLARATHE

Personi me prokuré qé paraqet kérkesén :

Qarku Rrethi Qyteti/fshati
Lagja Rruga Nr.i banesés
Telefon Celular e-mail

Né emér té trashégimtaréve té subjektit té shpronésuar, sipas prokurés sé posagme té
bashkélidhur, deklaroj se:

1. N& rast se nuk shpallem fitues, sipas kritereve t& pércaktuar né vendimin e Késhillit
t€ Ministrave nr. , daté / / 2012, “Pér pércaktimin e rregullave dhe té
kritereve pér shpérndarjen e fondit té kompensimit, pronaréve, né té holla pér vitin
20127, térhigem nga kérkesa e paraqitur pér kompensimin né t& holla pér vitin 2012.

2. Heq doré nga e drejta e parablerjes pér sipérfagen e kompensuar, né rast se shpallem
fitues né kété aplikim.





image5.png
3. Nuk kam pérfituar nga kompensimet e mé&parshme si né t& holla ashtu dhe fizike,
pér pronén e njohur me vendimin me té cilin aplikoj.

4. Nuk jam né proces gjyqésor, apo proces shqyrtimi t& njé ankimi administrativ né
lidhje me pronén objekt kompensimi.

5. Deklaroj qé& t& gjithé trashégimtarét ligjoré t& subjektit té shpronésuar, t& cilét
pérfaqésoj me prokuré, jané gjallé.

Kjo deklaraté i bashkélidhet kérkesés nr. , dat& / /2012, pér kompensim
né t& holla pér vitin 2012.

Deklaruesi (pérfaqésuesi me prokuré)

(emri, atésia, mbiemri, nénshkrimi)

Shénim! Ky formular &shté dokument zyrtar. Paraqitja e t& dhénave t&€ rreme ose
fshehja e tyre passjell pérjashtimin e menjéhershém nga ¢do proceduré e métejshme, si
dhe pérgjegjési penale sipas ligjit.

PROJEKTET PER 100-VJETORIN E PAVARESISE SE SHTETIT SHQIPTAR

NR. | EMRI 1 AKTIVITETIT DATA VENDI INSTITUCIONI SHUMA
ZBATUES
1 Ekspozité “Plava dhe Gucia né 100- 27 Korrik Plavé, AQSI 150.000
vjetorin ¢ Pavargsis¢” i i L - i
2 | Ekspozité “Marrédhéniet Shqiptaro-Ruse | 26 Tetor AQSH 150.000
né Arkivat ¢ dy vendeve tona”. - . v
3 | Ekspozité “Elbasani né 100-vjetorin e 30 Tetor Elbasan AQSH 150.000
Pavarésisé”. - i
4 “Transmetimi i kujtesés s¢ Holokaustit | 3-5 Shtator Tirang AQSH 100.000
dhe parandalimi i krimeve kundér ‘
njerézimit’- Organizuar né kuadér & ‘}
presidencés s¢ KiE(Konference,
gorkshop). =
5 | Ekspozit& “Nderi i Njeriut: Shpétimi i 3-5 Shtator Tirang AQSH 150.000
Hebrenjve né Shqipéri” -
6 | Pérurimi i ekspozités mbi kontributin 19-26 prill Tirang AQSH 150.000
ekolonive shqiptare t& mérgimit
“Diaspora”
1 Ekspozita “Kontributi i persoaliteteve t& | 22 tetor Tirang AQSH 150.000
SH.B.A dhe Britania ¢ Madhe pér
géshijen shgiptarc™ b
8 | Ekspozit& “Kontributi i personaliteteve 5 néntor Tirang AQSH 150.000
nga Franca dhe Gjermania pér ¢éshtjen
Shgiptare”. .
i 9 | Ekspozité “Kontributi i personaliteteve 12 néntor Tirané | AQSH 150.000
| nga Austro-Hungaria dhe Italia pér |
i geshtjen shqiptare”. . . .
|13 [ Katalogét e ekspozitave P Tirang AQSH ~300.000 o
|14 | “Arkivi Shgiptar” — Revist¢ Shkencore Néntor Tirang AQSH 200.000

Katalogét e ekspozilﬁs"’Doréshkrimc | Nentor
Bizantine dhe Pasbizantine né Shqipéri"

Formulari tip 1
KERKESE

Pér kompensimin e pronés

Drejtuar: AGJENCISE SE KTHIMIT DHE KOMPENSIMIT TE PRONAVE

Data e paraqitjes sé kérkesés _ / /2012

Subjekti i shpronésuar :

Qarku Rrethi Qyteti/Fshati
Lagja Rruga Nr.i banesés
Telefon ' Celular e-mail

Kérkoj kompensimin e pronés me t& holla, sipas kritereve t& pércaktuara né vendimin
e Késhillit t&¢ Ministrave nr. , daté /2012, “Pér pércaktimin e rregullave

dhe t& kritereve pér shpérndarjen e fondit t&¢ kompensimit, pronaréve, né t&€ holla pér
vitin 2012”.

